Kameleoien mihiaren proiekzio balistikoa - Zientzia Kaiera\nKameleoien mihiaren proiekzio balistikoa\nTenperaturak eragin handia izan dezake animalien jardueran. Erreakzio kimikoen abiadura tenperaturaren men dago, honen araberakoa da; beraz, erreakzio kimikoetan oinarritutako funtzio guztiak tenperaturaren araberakoak dira; hori gertatzen da muskulu-uzkurdurarekin edo hesteetako mantenugaien xurgapenarekin, adibidez. Horregatik, tenperatura baxuek animalia poikilotermoen mugimendu ahalmena mugatu dezakete, eta horrek ondorio garrantzitsuak izan ditzake. Esaterako, harrapakin bat harrapatzeko mugimenduren bat egin behar da, eta gauza bera esan daiteke harrapari batetik ihes egitea tokatzen denean.\nOndorio hain garrantzitsuak izan ditzakeen kontua izanik, animalia poikilotermo askok mekanismo eraginkorrak garatu dituzte, neurri batean behintzat, jardueraren dependentzia termikoa neutralizatzeko. Hau da, lortu dute metabolismoa eta baita haren jarduera-maila orokorrak tenperaturaren mende egotea, espero zitekeena baino gradu bat gutxiagoan, efektu termikoa inplikatutako erreakzio kimikoetan eragin zinetiko zuzena soilik balitz bezala. Ahalmen horri esker, espezieen nitxo ekologikoa, gaitasun hori gabe izan zitekeena baino handixeagoa izan daiteke. Eta hau oso garrantzitsua da lehorreko animalietan; izan ere, uretako inguruneetan, eta batez ere itsasoan, aldaketa termikoak ez dira hain handiak izaten, eta, ia beti, askoz ere gradualagoak dira.\nIrudia: Chamaeleo zeylanicus. (Ilustrazioa: María Lezana)\nAnimalia askok duten mendekotasun termikoa arintzeko gaitasunaz gain, badira “tirania” termiko horren ondorioak konpentsatzeko beste taktika batzuk garatu dituzten espezieak ere. Taktika horietako bat ikusiko dugu jarraian, esan liteke kameleoiek garatu duten trikimailu bat dela.\nKameleoiak, narrasti bizidun guztiak bezala, poikilotermoak dira baina nitxo ekologiko oso zabala dute, batez ere, elkarren antz handia duten muskerrekin konparatzen baditugu. Kameleoiak “eseri-eta-itxaron” (sit-and-wait) modalitateko harrapariak dira. Kameleoiak mugimendu motelekoak dira, eta oso kriptikoak, oso ondo ezkutatzen baitira. Ahalmen horri esker, harrapakin potentzialak ez dira konturatzen haien presentziaz. Gainera, oso ehiza-prozedura berezia erabiltzen dute: mihiaren proiekzio balistikoa. Seguru asko, denok ditugu gogoan kameleoi baten mihiaren proiekzioren baten irudiak, telebistako dokumentaletan oso ohikoak baitira irudiok. Kameleoiek abiadura handian proiektatzen dute mihia, nahiz eta honen luzera gorputzekoa halako bi izatera irits daitekeen. Izan ere, kameleoiak 0’07 segundoan luza dezake mihia (400 m s-2-ko azelerazioan). Mihian substantzia itsasgarri bat dute eta bertan harrapatutako intsektuak itsatsita geratzen dira. Hori da, hitz gutxitan, ehiza-metodoa.\nAurrerago esan bezala, kameleoiek nitxo ekologiko oso zabala dute, tenperatura-tarte zabal batean ehizatzeko gai baitira. Gaitasun hori mihiaren mugimenduaren ezaugarriari zor zaio. Izan ere, kameleoiaren mihiaren mugimendua ez da muskulu-mugimendua, kolagenozko osagai elastikoak hedapenaren ondorioa baizik. Dirudienez, muskulu-jardueraren zeregina da mihia batzea —hau da, biribiltzea eta tenkatzea—. Mihia batuta dagoenean, osagai elastikoak uzkurtuta daude, eta, harrapakin baterantz proiektatzean, mihia batzerakoan sortutako tentsioa askatzen da. Neurri batean, balezta baten funtzionamenduaren antzekoa da. Balezta muntatzearen antzekoa da mihia biltzea; bi kasuetan lan bat egin behar da. Eta, behin muntatuta dagoenean, norberak nahi duenean askatzea besterik ez dago. Mihiak, ondorio guztietarako, jaurtigai gisa funtzionatzen du.\nMekanismo honen erabilerari esker, mihiaren proiekzioak tenperaturarekiko dependentzia gutxi du: 10 °C-ko jaitsierak mihiaren proiekzio abiadura eta potentzia %10 eta %20 bitartean murriztea baino ez du eragiten. Aldiz, mugimendu hori muskulu-uzkurduran oinarritu izan balitz, jaitsiera termiko berberak %40tik gorako murrizketa eragingo lukeen, mihiaren proiekzio abiaduran eta baita potentzian. Hau da, tenperatura baxuek ez dute gehiegi murrizten proiekzio abiadura, baina bai ondorengo biltze abiadura. Baina, noski, intsektuak harrapatzeko gakoa ez da mihia azkar biribiltzea, abiadura handian botatzea baizik.\nMekanismo bitxia eta erabilgarria da kameleoien mihiaren proiekzio balistikoa. Horri esker, tenperatura desberdineko hainbat lekutan bizi daitezke, eta, gainera, goizean goiz hasita ehizan ibili daitezke toki hotzetan. Eta hori berori, hotza dela eta, ezinezkoa zaie beste narrasti batzuei. Bagenekien kameleoien kamuflaje-gaitasuna egokitzapen baliotsua dela. Baina artikulu honetan deskribatutako mekanismoa, mihiaren proiekzio balistikoa (mizto jaurtigaia), oso baliotsua da, lehiarako abantaila baita.\nAnderson, Christopher V., Deban, Stephen M. (2010). Balistic tongue projection in chamaleons maintains high performance at low temperature. PNAS, 107 (12), 5495-5499. DOI: https://doi.org/10.1073/pnas.0910778107\nArgitalpen-data: 2021/04/28 · Atala: Dibulgazioa, Kolaborazioak\nFisika Oinarrizko partikulak dira muoiak eta 2001ean esperimentu batek iradoki zuen muoiaren propietate batek ez zuela jarraitzen eredu estandarrean adierazitakoa […]\nBeroa Animalia gehienen gorputz-tenperatura kanpoko tenperaturarekin aldatzen da. Askotan, tenperatura bera dute animaliek eta haien inguruak. Poikilotermo deritze animalia horiei […]\nBeroa Txakurren azalean oso urriak dira izerdi-guruinak, eta beraz ontzat eman daiteke ez dutela izerdirik botatzen. Horrek, baina, ez du […]\n[…] bat da kamuflatzeko gaitasuna. Hala ere, animalia honek badu beste trikimailu bitxi bat, mihiaren proiekzio balistikoa. Juan Ignacio Pérez biologoak azaltzen du Zientzia Kaieran, gorputzaren luzeraren bikoitza izan […]


Pep Guardiola Athleticera baletor? • ZUZEU\nPep Guardiola Athleticera baletor? Carajo! Ez dirudi hipotesi burugabea. Athletic hamarkadetan egin duen denboraldi ederrena burutzera doa, oraindik bi finaletan zer egingo duen jakiteke. Bartzelona utzi berri duen Guardiola datorren urtetako proiektua indartzera letorke Bilbora. Zergatik ez? Hemen dituzu klabe batzuk.\nGaurko albistea da: Pep Guardiolak Bartzelona utziko du. Eta, era berean, Athleticek UEFAko finalerako txartela lortu berri du Lisboako Sporting garaituta. Bada, goazen pixka bat bihurritzera bi albisteok. Zer gertatuko litzateke Pep Guardiolak Athletic garaile hau zuzenduko balu datorren denboraldian? Hain burugabea al da hipotesi hau? Ez, eta esango dizuet zergatik:\nMarcelo Bielsak ez du argitu oraindik Athleticen jarraituko duen ala ez. Europako futbol talde handienek begiz jota dute argentinarra.\nPep Guardiolak onartu zuen Bielsa eredutzat hartuta sortu zuela egungo Bartzelona txundigarria.\nGuardiolak prentsaurrekoan esan du hustuta amaitu duela. Presioak janda edo. Edozein talde erraldoietan topatuko du presio hori, Athleticen ez.\nBielsa Bartzelonarentzat entrenatzaile perfektua da, Guardiolaren jokamoldearekin segitzeko.\nTrukaketa perfektua litzateke bi taldeen artean, ez bailuke duten eskema eraginkorra gehiegi aldatuko.\nAthleticen proiektuarentzat sekulako fitxajea litzateke Guardiola. Jokalariren batek bi aldiz pentsatuko luke taldetik joan aurretik, aurreikusi daitezken eskaintzei muzin eginda.\nEsan zuen Athletic entrenatu nahi zuela Bartzelona uztean:\nArrazoi gehiago nahi?\nAthletic, Bartzelona, bielsa, bilbao, Bilbo, entrenatu, futbola, Guardiola, kirolak\nTxema Ramirez de la Piscina: "Kazetaritzaren DNA aldatu da, kazetariena oraindik ez"\nZer duzu buruan “Pep Guardiola Athleticera baletor?”-ri buruz\nBarakaldarra 2012-04-28 15:53\nPrimeran legoke Bielsa Athleticen jarraitzea, hau ezinezkoa balitz Pep Guardiola ekartzea ondo baino hobeto egongo litzatekeela uste dut.Sekulako entrenatzailea izateaz gain, pertsona zuhurra eta behar legezkoa delakoan nago.


Idorreria biztanleen bostena da. | Consumer\nIdorreria biztanleen bostena da.\nNahaste hori Oinarrizko Osasun Laguntzako digestio-gaiei buruzko kontsulten %20 da.\nEgilea: mediatrader 2012-ko maiatzak 29\nIdorreria biztanleriaren %12tik %20ra bitartekoa da, nahiz eta emakumeetan gizonezkoetan baino bi aldiz maizago gertatzen den. Gainera, Digestio Aparatuaren Espainiako Fundazioak (FEAD) Digestio Aparatuaren Nazioarteko Egunean, maiatzaren 28an, idorreria prebenitzeko eta tratatzeko lehen gida argitaratu du, eta Oinarrizko Osasun Laguntzan digestio-aparatuari buruz egindako kontsulta guztien %20 da nahaste hori.\n“FEADen helburu nagusia da Espainiako populazioaren digestio-osasuna sustatzea eta bizi-kalitatea hobetzea. Aurten, Digestio Osasunaren Nazioarteko Eguna dela eta, idorreriaren prebentzioan eta tratamenduan jarriko dugu arreta berezia, sintoma horrek eragina baitu eta kezkatu egiten baitu espainiarren artean duen eragin handiagatik”, adierazi du FEADeko lehendakari Manuel Valenzuela doktoreak. Eskuliburua doan deskarga daiteke FEADen web orrian. Espainiako Digestio Patologiako Elkartearen (SEPD) laguntza eta Shire eta All-Bran de Kellogg’s erakundeen laguntza ditu.\nGida honen arabera, idorreria astean hiru aldiz baino gutxiagotan egiten da, gorozki urriekin, gogorrekin eta lehorrekin. Hala ere, Miguel Bixquert eskuliburuaren egileetako batek adierazi duenez, “bete beharreko neurri higieniko-dietetiko errazekin prebenitu eta kontrola daiteke, hala nola, elikadura egoki eta osasungarria izatea, zuntza, barazkiak eta fruta barne, behar adina ur edatea, ariketa fisikoa egitea, komunera joan nahi izatea eta idorreria eragiten duten botikak ez hartzea”.\nGidak baditu jarraibideak ere, hala nola ebakuaziorako ordutegi egokia bilatzea, komunera joateko eta denbora hartzeko gogoa etengabe ez zapaltzea. Gainera, gomendatzen du animalia-koipe eta hesteki gutxiago kontsumitzea, likido gehiago kontsumitzea, erretzeari uztea eta ariketa fisikoren bat egitea. Alde horretatik, Pilatesen ariketei buruzko atal bat ere badu eskuliburuak, eta hori da, hain zuzen ere, ohitura saludigestibo gomendagarrietako bat. “Pilatesen praktika onuragarria da idorreriaren aurrean, hesteetako mugimendu peristaltikoak erraztu eta hesteetako igarotzea errazten baitu”, zehaztu du Marta Sanchok, Pilatesen aditua den fisioterapeutak.\nbostgarren idorreria parte-eu población-eu\nBadakizu zer esan nahi duten gorozkien koloreak eta formak? Bristolen eskala erabiltzen du\nEspainiako biztanleen %54 bakarrik hidratatzen da modu egokian\n75 urtetik gorakoen herenak diabetesa du


PDF (171 KB - 2 orri.)\nEDIKTUA, behin betiko neurriak aldatzeko bideratutako 311/2014 prozeduraren ondoriozkoa.\nJudizioa: 311/2014, behin betiko neurriak aldatzekoa.\nAlderdi demandatzailea: Ainhoa Santamaría Encinas.\nAlderdi demandatua: Omar Vergara Madrid.\nGaia: behin betiko neurriak aldatzea.\nJudizio horretan ebazpena eman da, eta honela dio:\nEpailea: Cristina Lopez de la Fuente.\nEguna: bi mila eta hamabosteko maiatzaren seia.\nAbokatua: María Ángeles Gutiérrez Zornoza.\nProkuradorea: Veronica Vazquez Fontao.\nJudizioaren gaia: more uxorio elkarbizitza etetea.\nPartez baiesten dut Ainhoa Santamaría Encinasen ordezkaritzak aurkeztutako demanda, Omar Vergara Madriden aurkakoa. Horrenbestez, erabaki dut seme-alaben eta aitaren arteko neurriei buruzko 2010eko azaroaren 9ko epaian ezarritakoa aldatzea; hona hemen aldaketak:\n1.– XXXXX alaba adingabekoaren gaineko zaintza eta jagoletza Ainhoa Santamaría Encinas amari ematen zaizkio.\n2.– Omar Vergara Madriden aldeko bisita-erregimen hau ezartzen da:\na) Adingabeak bost urte bete arte, komunikazio- eta bisita-erregimena berdina izango da urte osoan: bi arratsalde astean, astelehen eta ostegun arratsaldeak, hain zuzen. Adingabea eskolatu gabe dagoen bitartean, 16:00etatik 19:00etara hartuko du, eta, adingabea eskolara hastean, aldiz, ikastetxeak ateratzeko ezarritako orduan ikastetxeko atean hartu beharko du, 19:00ak arte; ordu horretan, amaren etxean itzuliko du haurra.\nb) Adingabeak bost urte egiten dituenetik aurrera, bisita-erregimena aldatuko da, eta bi asteburutik behin hartuko du aitak: ostiral arratsaldean ikastetxetik ateratzen denetik igandeko 18:00ak arte amaren etxean itzuliko du haurra. Halaber, aitarekin igaroko ditu Gabonetako, Aste Santuko eta udako oporren erdiak –elkarren segidako egunen bi alditan banatuta–; aitak urte bikoitietan hautatuko du zein aldi nahi duen, eta amak bakoitietan. Adingabea duen gurasoak haurrarekin non dagoen adierazi beharko dio beste gurasoari.\nHorri dagokionez, behin betiko neurri orokor gisa ezartzen da egindako etxebizitza-aldaketen eta estatutik kanpora egindako ateraldien –bisita-erregimena betetzea oztopatzen badute– berri beti ematea guraso batek besteari.\nHalaber, bisitez eurez gain, gurasoek uneoro jarri izan ahal izango dira harremanetan adingabearekin, edo telefono edo bestelako baliabide telematikoren baten bidez, eta adingabearekin ez dagoen gurasoari telefono-zenbakia (edo -zenbakiak) eman beharko zaio arazorik gabe harekin harremanetan jarri ahal izateko.\n3.– Omar Vergara Madridek bere sarrera garbien % 20ko mantenu-pentsioa ordaindu beharko du (hileko 100 euro, gutxienez) XXXXX adingabearen alde. Zenbateko hori urte bakoitzeko urtarrilaren 1ean eguneratuko da, automatikoki, KPIak justu aurreko urtean izandako aldakuntzen arabera. Zenbateko hori aurreratuta sartu beharko du amak adierazitako kontu batean, hilabete bakoitzaren lehenengo bost egunetan.\nAdingabeen ezohiko gastuak guraso biek erdibana ordaindu beharko dituzte.\nXXXXX adingabeari dagokionez ezarritako gainerako erabakiei eusten zaie.\nEz da kosturik ezartzen.\nAurkaratzeko modua: Bizkaiko Probintzia Auzitegiari aurkeztutako apelazio-errekurtsoaren bidez (PZLb, 455. artikulua). Errekurtsoa prestatzeko, idazkia aurkeztu behar da epaitegi honetan, ebazpena jakinarazi eta biharamunetik aurrera hogei egun balioduneko epean. Idazki horretan, bestalde, honako hauek adieraziko dira: inpugnazioa zein alegaziotan oinarritzen den, eta apelatutako ebazpena eta aurkaratutako erabakia zein diren (PZLb, 458.2 artikulua).\nErrekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santanderren duen Gordailuan eta Zainpean jartzeko Kontuan. Kontuaren zenbakia hauxe da: 4710. Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Diru-kopuru hori zainpean jarri izana egiaztatu beharko da errekurtsoa aurkeztean (BJLOko 15. xedapen gehigarria).\nDemandatua non dagoen ez dakigunez gero, Prozedura Zibilaren 1/2000 Legearen 156.4 eta 164. artikuluetan agindutakoa betez, epaileak erabaki du ediktu hau Euskal Herriko Agintaritzaren Aldizkarian argitaratzea, Omar Vergara Madridi epaia jakinarazteko eginbidea burutzeko.\nBilbao (Bizkaia), 2015eko maiatzaren 6a.


Ignacio Darío Irigoyen - Wikipedia, entziklopedia askea.\n1910eko ekainaren 18a - 1919ko apirilaren 30a\nBarrutia: Buenos Airesko probintzia\nBuenos Airesko probintziako gobernadore\nBuenos Aires, 1854ko apirilaren 1a\nBuenos Aires, 1919ko azaroaren 3a (65 urte)\nIgnacio Darío Irigoyen (Buenos Aires, 1854ko apirilaren 1a - Ibidem, 1919ko azaroaren 3a) Argentinako funtzionario eta politikaria izan zen, Buenos Airesko probintziako gobernadore gisa aritu zen 1906 eta 1910 bitartean.\nZuzenbidea ikasi zuen Buenos Airesko Unibertsitatean, nahiz eta ez zen graduatu.\nNahiz eta 1874ko iraultzan parte hartu, Adolfo Alsina presidenteordearen lagun pertsonaltzat hartzen zuten. 1880ko iraultzan ere parte hartu zuen, eta horregatik atxilotu zuten.\nGogoz atxiki zen Buenos Airesko probintziako gobernu egoitza izan zen La Plata hiriaren fundazioan, eta hainbat kargu hartu zituen probintziako administrazioan. Bigarren mailako hainbat kargu hartu zituen, baina garrantzi handiagokoak ere bai, hala nola, Patenteen eta Marken Saileko burua eta Diru Sarreren Bulegoko zuzendariordea. La Plata Gimnasia eta Esgrima Klubaren sortzaileetako bat izan zen.\n1892an Buenos Aires Probintziako Ogasun ministroa izan zen, gero Nazioko Ogasun Ministerioko goi kargudun gisa eta Nazioaren Diruzaintzaile Nagusia izateko.\n1902an, Marcelino Ugarte gobernadoreak boterea lortu zuen "Partidos Unidos" alderdiaren hautagai gisa, "Partido Autonomista Nacionaleko" gehiengoaren aliantza "Unión Cívica Nacionalarekin" eta Bernardo de Irigoyen jarraitu zuen "Unión Cívica Radicalaren" zatiketarekin. Ignacio Irigoyen koalizio horren parte zen eta diputatu nazionala aukeratu zuten 1904an. Ugarte gobernadoreak berak gobernadore izateko hautagai gisa proposatu zuen, beste joeren aurkako garaipena lortuz, guztiak PANetik bereizita.\nIrigoyenek 1906ko maiatzaren 1ean hartu zuen kargua. Hurrengo urtean, José Figueroa Alcorta presidentearen eraginpean, "Partido Conservadoreari" lagundu zion alderdien koalizioaren izena aldatu zion, eta horrekin batera PAN, UCN eta UCRren zati disidenteak desagertu egin ziren. Beren aliantzak behin eta berriz aldatu ziren: Ugarte eta Figueroa Alcorta babestu zituzten aliatuak zirenean; Elkarri aurre egin ziotenean, lehendakariari babesa eman zion lehenengo, gero oposiziora joan zen eta azkenean Figueroa Alcorta-rekin bere desberdintasunak konpondu zituen.\nProbintziako hiriburuko eraikin publiko ugari eraiki zituen, esaterako, La Platako Lorategi Zoologikoa. eta Foru Gobernuko Etxearen Egoitza, ondorengoak inauguratu zuena.\nAgintaldian zehar trenaren probintziako zabalgune estuko adar batzuk eraiki ziren: Buenos Airesko Probintziako Trenbide Konpainia Nagusia, kapital frantsesakoa, Buenos Airesetik La Platara, Nueve de Juliora eta Rosariora iristen ziren adarrak zituzten; geroago, Vediara eta General Villegaserako adarrak eraikiko ziren. Saladillo-rako Buenos Airesko trenbidearen eraikuntza hasi zen. Buenos Airesko Midland Trenbidea Chivilcoy inguruetara iritsi zen.\nIrigoyen gobernuaren dekretu batek Divisadero herria sortu zuen, Tuyú barrutiaren buru izateko; Gaur egun, herriak General Madariaga du izena, barrutia bezala.\nGobernadore kargua utzi ondoren, senatari nazionala aukeratu zuten, 1919an Argentinako Nazioko Senatuko lehendakariordea bihurtuz, Hipólito Yrigoyen presidentearen oposizioko buru izanik. Kargua utzi eta hilabete batzuetara zendu zen urte bereko azaroan.\nBere biloba Inés Pertiné Fernando de la Rúa Argentinako presidente ohiaren emaztea da.


Sagardui: 'Intzidentzia ez da adierazle bakarra, ZIUetan tentsioa handia da'\nEusko Jaurlaritzako Osasun sailburuak iragarri duenez, aste honetan zehar probak egingo dituzte Illunbeko zezen plaza txertaketa masiboetarako gune bihurtzeko.\nSagarduiren ustez, ez da manifestazioak egiteko unea\nGotzone Sagardui Eusko Jaurlaritzako Osasun sailburuak astelehen honetan azpimarratu duenez, "aste honetako bilakaerak" baldintzatuko ditu LABIren Aholku Batzordearen ostiraleko erabakiak. Radio Euskadiko "Boulevard" saioan egin diote elkarrizketan azaldu duenez, intzidentzia metatua 300dik beherakoa bada ere, beste adierazle batzuk ere kontuan izan behar dira. "Zainketa Intentsiboen Unitatean (ZIU) tentsioa handia da oraindik, 122 pertsona daude ospitaleratuta", ohartarazi du sailburuak. Halaber, Illunbeko zezen plaza txertaketarako lehen espazio publiko handi bihurtuko dela aurreratu du.\nSagarduiren arabera, "iristen diren heinean txerto gehiago emateko gaitasuna du Euskal Autonomia Erkidegoak". Sagarduik ez du espero Pfizer eta Moderna etxeen txertoen kopuru gehiago iristea eta AstraZenecak arazoak dituela gogorarazi du: "Gutxienez (hornidura) mantentzea espero dugu". 90 urtetik gorakoei (30.000 pertsona baino gehiago) Pfizer eta Moderna etxeen txertoak soilik jarri ahal zaizkiela nabarmendu du. "Beharrezkoa balitz" autotik jaitsi gabe txertatzeko aukera 90 urtetik gorakoei ere eskaini ahal zaiela adierazi du, baina Osakidetzak txertaketarako aurreikusi dituen 25 guneak lehenetsi ditu. Halaber, onartu du ez zela egokia izan Quintas sailburuordeak Benidormen egon zitezkeen 100dik gorako euskal herritarrei buruz esandakoa.\n"Aste honetan AstraZenecaren txerto gutxiago jasoko ditugu", esan du Sagarduik, eta "martxoan erritmoa berreskuratzen saiatuko dira". Sagarduiren hitzetan, dosien erreserba estrategikoarekin jarraituko du Eusko Jaurlaritzak, hiru asteko gorabeheraren bat izanez gero erantzuna eman ahal izateko. "Baina oso txarra izango litzateke hamabi astez gorabeherak izatea", gehitu du.\nSagarduik baztertu egin du Pfizerren txertoaren dosi bakar bat jartzeko aukera, ikertzaile batzuek aholkatu dutenaren aurka. Osasun Publikoaren Batzordeak eta Sendagaien Europako Agentziak ez dute oraindik beren iritzia eman. Halaber, 55 eta 60 urte bitartekoekin ez daudela ahaztuta ere aipatu du.\nErresuma Batuko aldaerak birusa azkarrago zabaltzea ekar dezakeen galdetuta, hori esateko ebidentziarik ez dagoela erantzun du Sagarduik.\nIrakasleak txertatzeko Mutualiarekin lankidetzan aritzea defendatu du: "indarrak eta baliabideak batu ahal izateak gauzak errazten ditu".\nMartxoaren 8aren harira, berriz, aurten ez dela manifestaziora joango aurreratu du. "Sormenerako garaia da", amaitu du.


Gaur emango zaie hasiera Oñatiko jaiei - Oñati - Goiena.eus\nOñatiko sanmigelak 2017\nGaur emango zaie hasiera Oñatiko jaiei\nItziar Larrañaga 2017-09-28 09:21\nErrosaixo Eguna urriaren 1ean izateak jaietako egun kopurua txikitu du,eta egitaraua baldintzatu. Jaiak laburragoak izan arren, hainbat berrikuntza egongo dira; adibidez, berakatz-zopa lehiaketa eta Txantxikuaren jaitsieraren aurreko aireko ikuskizuna.\nSan Migel –irailaren 29a– eta Errosaixo egunek –urriko lehen domeka– zehazten dute Oñatiko jaietako egutegia urtero. Aurten, Errosaixo Egunari urriaren 1a egokitu zaio; horren ondorioz, Herri Eguna irailaren 30ean ospatuko da; San Migel egunaren jarraian, hain justu ere.\nTxantxikuaren jaitsierarekin jaiei hasiera eman aurretik, Entre cuatro tiempos ikuskizuna eskainiko du Laglo Zirkdantza & Compañia taldeak San Migel parrokiako kanpandorrean. Natura aldatzen doan heinean aldatzen doan dantza bertikala da. Zuzeneko musika pieza bakarrarekin, munduaren txoko honetan bizi diren lau urtaroak igaroko dituzte zintzilik dauden lau gorputzek. Uraren jariakortasuna, haizearen zoramena, haizearen laztanak eta pertsonen alderik basatiena kanporatzen duen suaren energia.\nSan Migel egunerako, aurten, lehen aldiz, berakatz-zopa lehiaketa antolatu dute. Portu plazan egingo da, 12:00etan. Egun berean izango dira, batetik, Oñatiko historia ezagutzeko antzezlana, Olaitturi kultur elkartearen eskutik; eta, bestetik, Ken Zazpi talde ezagunaren kontzertua.\nEtxaluzeko haur parkea ere San Migel egunean jarriko da, bai goizez eta bai arratsaldez, urteroko moduan. Baina, horretaz gain, Errosaixo Egunean gaztetxoentzako abentura parkea jarriko dute, Errementari plazan. 12 urte arteko haurrentzako ekitaldi bereziak eskainiko dira: tirolina, rokodromoa, puzgarriak, eskulanak, oreka tailerra.... Txorimaloekin argazkiak ateratzeko aukera ere egongo da.\nGaueko piroteknia ikuskizunak ere aldaketa dakar, ibiltaria izango baita. Scura Splats antzerki taldeak Theos Foc ikuskizuna ekarriko du, kaleak kolorez eta txinpartaz beteta. Ibilbidea Korreosko eraikinetik plazara izango da; amaiera ekitaldia plazan bertan egingo da.\nSokamuturra egun bakarrean\nBi egunetan egin ohi da sokamuturra, bata San Migel egunaren ostean, eta bestea, Errosaixo Bixamonean. Aurten, baina, Herri Eguna San Migel egunaren jarraian denez, sokamuturra urriaren 2an bakarrik izango da; Errosaixo Bixamon egunean, goizez eta arratsaldez.\nJaiak askatasunez ospatzeko baliabideak jarriko ditu udalak\nOihana Elortza 2017 ira 21 Oñati\nEz da ezetz mezua indartu eta zabaldu gura du udalak aurtengo jai nagusietan eta aurreko urteetan baino baliabide gehiago jarri ditu "jaiak askatas...


Usurbilgo Udalak otsailaren 26an Kalezarko auzotarrekin bilera irekia egingo du – Usurbil Eginez\nUsurbilgo Udalak otsailaren 26an Kalezarko auzotarrekin bilera irekia egingo du\nUsurbilgo Udalak otsailaren 26an (asteazkena) Kalezarko auzotarrekin bilera irekia egingo du Kalezarko Haur Eskolan, 19:00etan. Bilera honetan Udala birgaitzen hasia den Pelaioenea eraikinean kokatu asmo duten kalezartarren beharrei erantzuteko udal ekipamendu berriaren egitasmoa definitu nahi da kalezartarrekin.\nBi egitasmoren bilgune izango da:\nUsurbilgo Udala: “Bi proiektu desberdin izan arren, biak elkarrekin haztea ahalbidetuko du Pelaioeneak, eta batak zein besteak auzoko bizitzan modu positiboan eragingo dutela espero du udal-gobernuak. Gutun bat helarazi diegu auzotarrei bilerara gonbidatzeko. Garrantzitsua da auzotarren ekarpenak jasotzea, udal-ekipamendu horrek ahalik eta egokien erantzuteko auzotarren beharrei”.\nUsurbilgo Udalak Kalezar erdiguneko eraikina erosi zuen duela 8 urte. Egoera txarrean egonda, eta kalezartarren eskaera aintzakotzat hartuta, eraikina birgaitzea erabaki zen eta dagoeneko lanak hasi dira: “Guztira 100.000 euro bideratuko dira. Era berean, udal-gobernuak beharrezko ikusten du kalezartarrekin batera eraikin hori zertarako erabili erabakitzea. Hots, proiektu sozial bat garatzea”.\nPosted on 2020/02/20 by usurbileginezPosted in Orokorra\nAurrekoa Aurreko sarrera: Larunbatean Oriaren 26. Traineru Jaitsiera jokatuko da eta bi abiapuntu izango ditu: Aginagako Mapil eta Saikola\nHurrengoa Hurrengo sarrera: Nazioarteko Emakumeen Egunaren harira, martxoaren 6an argazki erakusketaren irekiera eta bertso afari feminista Artzabalen


© cc-by-sa Deustuko Unibertsitateko Komunikazio Saila ¦ 2011-03-17 ¦ 12:53 ¦ hedabideak\nKazetaritza, internet eta etorkizuna izenburupean, sarean diharduten hiru kazetari mahaiaren bueltan bilduko dira martxoaren 23an, 16.30etan, Deustuko Unibertsitatearen Donostiako campusean. Sustatu.com -eko Luistxo Fernandez, Zuzeu.com -eko Hasier Etxeberria eta Berriketan.info -ko Jon Ordoñez elkartuko ditugu mahai berean, kazetaritzaz eta sareaz eztabaidatzeko. Mahai-ingururako sarrera irekia izango da eta streaming bidez ere jarraitu ahalko da.\n© cc-by-sa EkintaPlay.net, Gipuzkoako Foru Aldundiaren Berrikuntzako eta Jakintzaren Gizarteko Departamentua ¦ 2011-03-17 ¦ 11:25 ¦ irakaskuntza\nGipuzkoako Foru Aldundiaren Berrikuntzako eta Jakintzaren Gizarteko Departamentuak %50ean Europako Gizarte Funtsak lagunduriko lehiaketa da Ekintaplay. Ekintzailetasuna sustatzea du helburu eta Unibertsitatetik kanpo dauden hezkuntza mailetara zuzendua dago: Lehen Hezkuntza, Derrigorrezko Bigarren Hezkuntza, Batxilergoa eta Erdi Mailako Heziketa Zikloak. Bideo baten bitartez Gipuzkoako ikasleek, talde lanean arituz, beraientzat ekimen sena edo ekintzailetasuna zer den azaltzea da helburua.\n© cc-by-sa Kontseilua ¦ 2011-03-17 ¦ 11:07 ¦ politika\nEuskararen Gizarte Erakundeen Kontseiluak Kantonamenduetako hauteskundeetara aurkezten diren hautagaiak elkarrizketatu ditu. Elkarrizketa hauen bitartez, hautagai hauek hizkuntzaren gaiari lotuta duten iritzia zuzenean jasotzea izan du helburu Kontseiluak.\n© cc-by-sa Mari Putz ¦ 2011-03-17 ¦ 07:39 ¦ aktan-jasoa\nErref.: Garoñako rapa eta ahizpa bizkia (www.diariodeburgos.es)\nMugipuzkoa mugikortasun eta garraio publiko ataria kalean da\n© cc-by-sa Gipuzkoako Garraioaren Lurralde Agintaritza ¦ 2011-03-16 ¦ 16:42 ¦ garraiobideak\nHerritarren mugikortasuna kudeatzeko eta errazteko balio du Mugipuzkoak Gipuzkoako garraio operadore garrantzitsuenen informazio bateratu eta eguneratua eskaintzen du:Dbus, Lurraldebus, EuskoTren, Renfe eta Irungo, Eibarko eta Hernaniko urbanoena. 1.700 geltoki baino gehiago eta 260 linea. Oraingoz, hiru zerbitzu desberdin eskaintzen ditu.\n© cc-by-sa Ibai Iztueta ¦ 2011-03-16 ¦ 10:55 ¦ hizkuntza\nHizkuntza eta politika ez direla nahastu behar entzun ohi da; hizkuntza ez dela politizatu behar; hizkuntzak ez daukala politikarekin zerikusirik eta abar. Egia esan, politika hitz horrekin zehazki zer adierazi nahi den ez dakit oso ongi, hizkuntzak eta politikak elkarrekin zerikusirik izatea txarra zergatik izan behar duen ere galde liteke…\nHau bakarrik bizkaitarrek egin lezakete noski (Bilbokoek?)\n© cc-by-sa Bittor Hidalgo - Donostia ¦ 2011-03-16 ¦ 09:43 ¦ wtf\nARGIA buletinetik. Informazioaren hari@. Hala dio izenburutik:\n18 eta 30 urte bitarteko 9tik 10 bizkaitarrek bigarren mailako edo unibertsitate ikasketak dituzte\nPena, berria bera nonbait galdu ote duten sarean. Tarte batez hemen egon zen. Estekan, albistea zuzendua.\nErref.: Hau bakarrik bizkaitarrek egin lezakete noski (Bilbokoek?) (www.argia.com)\n© cc-by-sa Arima Pinturi ¦ 2011-03-16 ¦ 08:08 ¦ telefonoa\nHonako aplikazioa Euskara-Gaztelania/Gaztelania-Euskara hiztegia da, Android telefono mugikorretarako. Sareko datu-trafikoa saihesteko eta aurretik itzulitako hitzak konexiorik gabe ikusi ahal izateko, egindako itzulpenak gordetzen dituen memoria dauka.\nErref.: Android mugikorretarako euskara hiztegia (goo.gl)\nBihurri aizkolariaren marka saiakera: 3m esku bakarrarekin\n© cc-by-sa Bihurri.com ¦ 2011-03-15 ¦ 09:48 ¦ kirola\nDatorren larunbatean martxoak 19, Berrizko plazan goizeko 10etan izango da saiakera. Ernesto Ezpeleta "Bihurri" aizkolaria 3 m. perimetroko enborra esku bakarrarekin mozten saiatuko da.\nJatorrizkoa: copyright, baimenarekin: bihurri\n© cc-by-sa Iñaki Estefania ¦ 2011-03-13 ¦ 10:40 ¦ garraiobideak\nBilboko udalaren AGENDA 21 erakundeak zerbitzu berri bat ipini du Bilboko kaleetan. Zerbitzu honen bidez bizikletak maileguan hartzeko aukera izango dugu. Bilboko kaleetan 19 puntu jarri dituzte bizikletak jasotzeko eta uzteko, Puntu bakoitzean ainguraleku elektronikoak daude eta sistemak badaki nork jaso duen bizikleta bat, non hartu duen eta non utzi duen.\niPhone eta iPad aplikazioen I. Kongresua antolatu du Ideateca euskal enpresak\n© cc-by-sa Eider ¦ 2011-03-13 ¦ 09:36 ¦ informatika\nIPhonentzako eta iPadentzako aplikazioen garapenarekin zerikusia duten 250 lagun baino gehiagok parte hartuko dute martxoaren 18an Bartzelonan ospatuko den lehen kongresu espezializatuan. Iphone Devup izena du kongresuak eta Ideateca euskal enpresak antolatu du. Hain zuzen ere, izugarrizko arrakasta izan du Ideatecak IPhonentzatko prestatu bi bideojokorekin: iBasket eta Videopuzzle.\nFukushima Dai-Ichi, aurreko eta ondorengo aire-irudiak Sustatu\nRe: Garoñako rapa eta ahizpa bizkia Patxitrapero\nRe: Eta euskara uste baino hizkuntza errazagoa balitz? Jaime Altuna\nRe: Eta euskara uste baino hizkuntza errazagoa balitz? asier\nRe: Tsunamiaren aurreko eta ondorengo aire-irudiak Sustatu\nRe: Hizkuntzak eta politika Bittor Hidalgo - Donostia\nRe: Mugipuzkoa mugikortasun eta garraio publiko ataria kalean da Vladivostok\nRe: Mugipuzkoa mugikortasun eta garraio publiko ataria kalean da Jon


Iritsi da gure alemana ikasteko liburua, 9. mailarako alemanezko testuliburu laguntzaile gisa erabil dezakezun liburu elektroniko moduan prestatu duguna. Gure webguneko hitzaldi ezagun eta miretsuak erabiliz prestatu dugun alemana ikasteko liburu hau aurkezten dugu zure erabilerarako.\nWir lernen Deutsch (WLD) izenarekin argitaratu genuen alemana ikasteko liburua Google Play Market-en jarri zen salgai.\nGure liburuak 9. mailako ikasleentzako alemanezko testuliburu osagarriaren ezaugarria du eta turkiar hitzaldi zehatzak eta ulergarriak erabiliz prestatu da.\nGainera, baliabide oso erabilgarria da 10. eta 11. mailako ikasleentzat eta alemaniar jatorri eskasa duten 12. mailako ikasleentzat ere.\nHorretaz aparte, baliabide bereziki bikaina da inongo eskoletara joaten ez direnentzat, alemaniar ikastaro batera joaten ez direnentzat eta alemana beren kabuz ikasi nahi dutenentzat.\nPrestatu dugun Wir lernen Deutsch (WLD) izeneko liburuan, alemaniar ikasgaiak hutsetik hasten dira, beraz, oso baliabide erabilgarria da alemana ezagutzen ez dutenentzat eta alemana ikasten hasi berriak direnentzat.\nZEIN DA ALEMANIAREN IKASTAROEN LIBURUAREN EDUKIA?\nEtiketler: 9. klase alemana ikastaro liburua, 9. klase alemana ikasgaiak, 9. klase alemana espresioaren adierazpena, 9. mailako Alemaniako testuliburua, german ikasketa liburua


Kultura bilatzaile digitala jarri du abian Eusko Jaurlaritzak - Kultura - Berria\nKultura bilatzaile digitala jarri du abian Eusko Jaurlaritzak\nWebgune bakarrean informazio ugari ematea da Liburubilaren helburua. Finlandian sustatu zuten antzeko ekinbide bat izan dute eredu\nKultura herritarren esku. Dohainik, arin eta erraz. Ideia horri jarraikiz, 2017an hasi zen Eusko Jaurlaritza webgune bakarraren ideia garatzen, aurretik emandako zerbitzua hobetu nahian. Joxean Muñoz Kultura sailburuordeak eta Mikel Aizpuru Kultura Ondarearen zuzendariak aurkeztu dute Liburubila atari kulturala, Euskadiko Artxibo Historikoan. Liburu bilatzaile hutsa izatetik harago, herritarrek filmak, audioak eta bestelako dokumentuak izango dituzte eskuragarri bertan, dena bilatzaile bakarrean bildua. Guztira, 845.000 liburu, 16.250 liburu digital, 67.267 ikus-entzunezko artxibo, 70.671 audio eta 11.000 dokumentu digitalizatu biltzen ditu Liburubilak.\nJoxean Muñozek leihatila bakarra kontzeptua erabili du Liburubila zer den laburbiltzeko. Azkar doan munduan, herritarrek azkar behar dute informazioa. Hortaz, zerbitzu erraz eta doako bat eskaini nahi izan dute, Finlandian sustaturiko egitasmo bat eredu, aurretik sortutako bilaketa sarea hobetze aldera.\nErabiltzaileak informazioa nolanahi eskuratu ahal izango du; tabletan, sakelakoan eta ordenagailuan, esaterako. Klik bakarrean, hainbat bilaketa aukera eskaintzen ditu: bilaketa leihatilan egile baten izena, film zein liburu baten izenburua edo hitz gako bat sartuz, aukera berehala agertuko da zerrenda pantailan. Mikel Aizpuruk adierazi du «irakurlearen baldintzetara egokitutako bilaketa» dela. Bilaketaren emaitzak gertuen duen liburutegiraino bideratzen du erabiltzailea, eta euskarri digitalaren edo fisikoaren artean aukeratzen uzten dio.\n«Jendeak liburu fisikoak irakurtzen ditu», adierazi du Muñozek, «baina gero eta garrantzitsuagoa da liburu hori ba ote dagoen eta non dagoen jakitea, eta informazio bilaketa hori guztia modu digitalean egitea».\nHainbeste informazio kudeatzeko, Jaurlaritza elkarlanean aritu da Euskadiko Irakurketa Publikoaren Sarea osatzen duten liburutegiekin, ahalik eta bilaketa osatuena bermatu nahian. 500 liburutegitik gora dira plataformako kide, eta bertan aurki daitezke bilaketaren atzean dauden produktu fisiko guztiak. Era berean, produktuak era digitalean kontsumitzeko aukera bermatua dago: eLiburutegia da, hain zuzen ere, horretarako espazioa. Eusko Jaurlaritzak 2014an abiatu zuen egitasmoa, baina, duela hilabetera arte, liburuak soilik eskaintzen zituen. Egun, 1.600 film eta 600 audioliburu gehitu zaizkie lehendik zeuden 15.000 liburuei.\nBaldintza bakarra Euskadiko Irakurketa Publikoaren Sareko kidea izatea da. Horretarako, edozein liburutegitan txartela eskatu eta erabiltzaile zein pasahitza eskuratzeko aukera dago.\nDoakoa, baina ez pirata\nProduktuak doako zerbitzu gisa eskainiko dira, Jaurlaritzak hitzarmen bat sinatu du baina sortze kostuak ordaintzeko. Kultura sailburuordeak bereizketa egin du doakotasunaren eta pirateriaren artean, eta azaldu du garrantzitsua dela egile eskubideak aitortzea: «Guk egiten dugun eskaintza hori guztia pirateriatik kanpo dago; egileek eta editoreek egindako lanagatik sortzaileen ordaina jasotzen dute». Pirateria praktika «kaltegarria» dela argudiatu du, eta gehitu du sortzaileek saria jaso behar dutela egindako lanagatik, modu batean edo bestean. Hala ere, ekoizpen etxe zein bestelako enpresa pribatuekin izan ditzaketen arazoak saihesteko, filmak estreinatu eta urtebetera egongo dira Liburubilan eskuratzeko moduan.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema automatizatuak (Modulua)" topic_facet:"Neurketa eta Erregulazio Sistemak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema automatizatuak (Modulua) Proposatutako gaia: Neurketa eta Erregulazio Sistemak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) Neurketa eta Erregulazio Sistemak (Modulua) Sistema automatizatuak (Modulua) Guztiak ikusi ... gutxiago ...


Gabiriako errezil sagar landareak gaur aldatuko eta banatuko dituzte - Goierriko Hitza : Goierriko Hitza\nGabiriako errezil sagar landareak gaur aldatuko eta banatuko dituzte\nErbie elkarteak 300 sagarrondo landare txertatu ditu. Herri sailean sartuko dituzte batzuk. Beste 250 bat, herritarren artean banatuko dituzte.\nGabiriako errezil sagarra indartzeko proiektuarentzat egun seinalatua izango da gaurkoa. Erbie elkarteak 300 sagarrondo-landare ekarri ditu Lleidatik, eta bertako errezil sagarraren mentuekin txertatu zituzten. Atzo, egun osoko lana izan zuten hiru kidek, zeregin horretan.\nZuhaitz handi egiten eta hazkuntza luzekoa den M111 patroiko 100 landare, eta M9 nanoaren 200 ekarri dituzte. Txertatze teknika ingelesa erabilita, mentu bana erantsi diete txertaka guztiei. Josu Osa eta Gabino Murua adituek gidatu dute.\nBalentzategi herri eskolako ikasleekin ere saioa egin zuten, atzo arratsaldean. Erbiek eta Gabiriako Udalak diseinatutako proiektuan, herriko ikastetxeak ere parte hartuko du.\nBi modutara enplegatuko dituzte errezil sagarrondoekin txertatutako landareak. Herritarrei banatuko dizkiete 250 bat, gaur 16:00etatik 18:00etara, plazan. 31 baserritarrek eskatu dituzte landareak, aurrez. Udalak 100 haritz landare ere banatuko ditu.\nKurutz-Bakarreko herri sailean aldatuko dituzte beste 50 bat landare, Erbie elkartekoek, gaur arratsaldean bertan: M111 patroiko 9, M9ko 18, eta erreserbarako beste batzuk. 324 metro koadro ditu sailak, eta errezil sagarrondoen sagasti bihurtuko dute.


Entzuten al duzu? Motorra da, orro egiten duena gero eta hurbilago dagoen zeruertzerantz abiatzean.\nNora doa? Nafarroara, zu bezalako errepidezaleentzat ezin erakargarriagoa da-eta. Hemen esperientziarik hoberena biziko duzu, eta modurik seguruenean.\nZergatik da perfektua Nafarroa motorzaleentzat?\n2001 kilometro errepide dituelako, eta, hemen gidatzen baduzu, askotariko alderdi ederrez gozatuko duzulako.\nHerrialde txiki samarra izanik ere, paisaia oso ezberdinak disfrutatuko dituzulako. Paisaien dibertsitatea itzela da. Errege Bardea basamortua, Pirinioetako basoak, aintzirak, pareta bertikalez eta saiez beteriko arroilak, herri ikusgarriak, ehun urtetik gorako baserriak, Donejakue bideko herriak, naturaren erdi-erdian kokaturiko monasterioak...\nJatetxe, taberna eta ostatu ugari daudelako Nafarroa osoan, adeitasunez, hospitalitatez eta segurtasunez beteak, protokolo indardun guztiak betetzen baitituzte.\nNafarroan bapo jaten delako. Txingarretan egindako haragiak, barazki apartak, gaztak, ardo ona... Janari tradizionala, hatzak miazkatzeko modukoa, baita plater berritzaile ederrak ere.\nNafarroak historia luzea duelako; erresuma izan zen XVI. mendera arte, eta Donejakue bidearen sarbidea da Espainian, besteak beste.\nEta, azkenik, Espainiako iparraldeko zirkuitu hoberena duelako: Nafarroako zirkuitua, Los Arcosen.\nKonbentzitu zaitugu? ;)\nMotor guztietarako 10 bide\nBaina, gurpil gainean disfrutatzen dutenentzat, benetan gustagarria dena gure herrialdeko asfaltozko bideak dira. Bide bihurriak, gailurretaraino eta mendateetaraino heltzen direnak; zuzengune luze-luzeak, lur lau zabalen artean zeruertzera abiatzen direnak; eta geltoki ederrak diren begiratokiez hornitutako bideak, leku paregabeak oparitzen dizkizutenak.\nZuk denbora ez galtzeko, 10 bide prestatu dizkizugu:\n1.\tBakailaoa (185 km)\nBerotu motorra A-15ean, eta gozatu mendi paisaiez Lizarrustiko bihurgunetan, Aralar parke naturalaz eta Urbasa mendiaz harago.\n2.\tHaurtxoa (171 km)\nIparraldetik goaz, "Nafarroako Suitza" izendatu duten partetik: hariztiak, aziendak bazkatzeko larreak, eta eskualdeak berezko duen landa arkitekturako baserriak.\n3.\tTximeleta begizta (187 km)\nNafarroako hego-ekialdetik goaz, malda txikiko mendateetatik, Esa urtegiaren inguruan, eta Foru Komunitateko herri garrantzitsuetako batzuetatik igaroko gara, bide azkar eta eroso batetik, Iruñean bukatu arte.\n4.\tAhatea (224 km)\nNafarroako ipar-ekialdetik goaz, mendi garaietatik, pagadien, pinudien eta belardi alpinoen artean eta, azken tartean, Ebroren ibaiadar piriniotarretako arroilen eta haitzarteen ondoan.\n5.\tMarrazoa (201 km)\nBelatetik goaz, Pirinioetako atetik, eta itsasoraino jaitsiko gara sigi-saga eginez, gero mendira itzultzeko, eta Iruñean bukatuko dugu.\n6.\tHostoa (200 km)\nNafarroako hego-ekialdetik goaz, Erdi Aroko gaztelu eta herrien ondoan. Tarte batzuetan Nafarroako Ubidearekin paralelo goaz, malda gutxiko tokiko errepideetatik, eta Iruñean bukatuko dugu.\n7.\tTximeleta (226 km)\nEtxauri mendatetik, Estellerriko mahatsondoen eta olibondoen artean, herri historikoetatik igaroko gara, Donejakue bideak Nafarroan duen azken tartean.\n8.\tElvis bizirik (195 km)\nBi Nafarroen mugaldetik goaz, Baztango muino berde izurtuetatik Nafarroako Pirinio Zentraleko gailurretara, eta hortik mugaz bestaldeko Baigorrira.\n9.\tKrokodiloa (100 km)\nMendi bide laburra, Nafarroaren zati aldapatsu, oihantsu eta berde batetik, Pirinioen mendipean.\n10.\tOsasuna herriaren gidari (307 km)\nNafarroako Erriberako ordokietatik goaz, zuzengune luzeetatik, paisaia zabalen eta herri historikoen ondoan.\nEGIN BIDE GUZTI-GUZTIAK\nNafarroako Zirkuitua: Los Arcos\nBertan, zuk nahi duzuna bezalakoa bilatzen duten pertsonekin bildu eta denbora pasa dezakezu. Eta zer da hori? Ba, erabateko zoriontasuna bi edo lau gurpilen gainean.\n3.933 metro ditu, eta 6 bihurgune ezkerraldera eta 9 eskuinaldera, benetako adrenalina sentitzeko. Ihesbideak dituen ibilbidea, autoetarako, motorretarako eta F1eko bolidoetarako diseinatutakoa.\nTurismo handiak, kirol-gidatzea, drifting-a, karting-a, gidatzea txandatan eta egun jakin batzuetan, off road-a, lehiaketako probak... Esperientzia ahaztezinak ibilbide moderno, ausart eta seguru batetik gidatzeko.\nLos Arcosko Zirkuituko adrenalina\nNafarroa efektuaz hobeki gozatzen da gurpil gainean… eta seguru joanda\nBaina bidaiatu modu seguruenean, Nafarroak erakunde ofizialek ezarritako arau guztiak errespetatzen baititu. Ostatuak, tabernak eta jatetxeak… Ibilgailuak edonora eraman zaitzake, baina leku horiek behar bezala babestuak eta zu hartzeko prest egonen dira beti.


Eroskik akordioa lortu du bankuekin bere zorra osorik berregituratzeko - Ekonomia - Berria\nEroskik akordioa lortu du bankuekin bere zorra osorik berregituratzeko\nFinantza ekarpenen trukearen hasiera ahalbidetuko du sinatutako akordioak\nLangileak Eroskiren Garberako supermerkatuan lanean. GORKA RUBIO / ARP\nBere zortzi hartzekodun handienekin akordioa lortu eta zazpi hilabetera itxi ahal izan du Eroskik bere zorraren berregituraketa. Atzo formalizatu zuten joan den uztailean adostutako ituna. 2.605 milioi euroren zorra berriro finantzatu ahal izango du Elorrioko kooperatibak.Taldearen zorraren %95 dute ituna sinatu duten hartzekodunek, eta horrek «Eroskiren 2019ra arteko finantza egoera argitu du», kooperatibaren esanetan, eta «ziklo aldaketa» suposatzen duela nabarmendu du.\nZor hori lau zatitan banatu dute Eroskik eta hari dirua utzi zioten 22 bankuek. Batetik, senior zorra izango da, zor nagusia nolabait esateko. 791 milioi euroren zor hori Eroskiren negozio nagusiari lotuta dago, elikagaien eta beste kontsumo produktuen banaketari. Bost urteren buruan itzuli beharko du, %2 eta %5 arteko interesekin.\nBigarrenik, desinbertsioei lotutako zorra dago, 300 milioi eurorena. Aktibo ez-estrategikoak salduko ditu zor hori pagatzeko. Diru horren erdia operazio bakar batekin eskuratu du dagoeneko Eroskik, azaroan 146 milioi euroren truke saldu baitzituen Madrilgo hainbat supermerkatu.\nEgiturazkoa ez den zorra deitutakoa da beste zor mota bat. 948 milioirena da, epe luzekoa. Ebitda edo emaitza operatiboaren hobekuntzari lotuta dago. Galera handiak izan dituen urteetan ere ebitda positiboa izan du Eroskik —urtero 250-300 milioi ingurukoa—, negozio hutsa, zorraren amortizaziorik gabe, errentagarria den seinale.\nAzkenik, higiezinen zorra da, 105 milioi eurorena. Eroskik hedakuntza garaian eraikitako merkataritza zentroak saldu ahala pagatuko du kooperatibak. Krisiaren urterik gogorrenetan sektore hori guztiz geldirik izan da, baina azken hilabeteotan berriro ari da gutxika-gutxika suspertzen.\nBestetik, egungo 371 milioi euroko lerro zirkulatzaileak berritzea adostu dute.\n30.000 herrotarrekin zorra\nBaina bankuekin duen zor horretaz gain, finantza ekarpenak erosi zituzten 30.000 herritarrekin ere 660 milioi euroren zorra du. Duela urtebete Kontsumobiderekin lortutako konpromisoaren bitartez, Eroskik nahi du zor horren %30 barkatzea, 7,5 euro ekarpen bakoitzeko, 200 milioi gutxi gora behera.\nGainontzekoa bi modutan pagatu nahi du kooperatibak: jarritako diruaren %15 esku dirutan emango luke Eroskik (3,75 euro ekarpen bakoitzeko), eta gainontzeko %55en truke hamabi urteko epea duen bonu bat emango luke. Hau da, gaur egun epe mugarik gabeko zorraren truke, hamabi urte barru bai ala bai itzuli beharreko zorra hartuko lukete interesa dutenek. Hamabi urteotan Euriborra gehi %3ko interesa pagatuko lieke, urtero, Eroskik.\nEkarpenen jabe guztiek trukea onartzen badute, dirutan 99 milioi euro ordainduko dizkie Eroskik, eta beste 363 milioi hamabi urterako bonuetan. Halakorik gertatzea oso-oso zaila da, ekarpenen erosle askok auzitegietara jo dutelako jarritako dirua berreskuratzeko asmoz. Auzitegiek, oraingoz, arrazoia eman diete, frogatutzat jo dutelako engainaturik erosi zituztela ekarpen horiek, gordailu arruntak bailira. Engainuaren errudun ez dute, ordea, Eroski egin, ekarpenak saltzeaz arduratu ziren bankuak baizik.


Ekintzaz beteriko hilabetea Santa Marinan! — Arrasateko Udala\nEkintzaz beteriko hilabetea Santa Marinan!\nHilabete honetan ekintza ugari egin dugu gure ludotekan, eta jolasa eta gozamena ardatz hartu.\nKaixo kaixo Santamañatik!!!!\nEkintzaz beteriko hilabetea izan dugu otsaila, primeran ibili gara!!!!!\nBatetik, sukaldari lanetan ibili gara San Blas egunean opiltxo goxoak egin genituen, eta Okendoko urteurrena zela eta, fruitu lehorrez betetako ogitxoak egin genituen!\nBestetik, eguraldia lagun izan dugunez, ortuan ere sarri ibili gara beti bezala, sormena ardatz, ederto pasatzen: zirkuituak egin, azokak antolatu, lokatz gunean gozatu, koreagrafiak asmatu… Eta zelan ez, gure ortua lantzen jarraitzen dugu, oraingoan marrubiak landatu ditugu!\nHorrez gain, ortuko parte hartze prozesuak ere aurrera jarraiketan du, haurrekin asanbladak eginez erabaki garrantzitsuak hartu ditugu; hala nola erabaki dugu ortuko beste txoko batean zer egingo den. Gora parte hartzea!!!!\nOrtuko proiektua dela eta, udal ordezkariak guregana hurbildu eta artistekin batera proiektuaren aurkezpena egin genuen. Hau badoa aurrera! Esan beharra dugu gure haurrak direla proiektu honetako motorra. Aupa zuek!!\nInformazio gehiago hemen: https://goiena.eus/arrasate/1582188805482-gure-ortua-prest-dute-santa-marinako-ludotekan\nAmaitzeko, karnabalak primeran ospatu ditugu dantza eta desfileak eginez.\nIa hurrengo hilabetean orain bezainbeste gozatzen dugun!!!


Asteartean jarriko da indarrean ibilgailuak aparkatzeko ordenantza - Otamotz : Otamotz\nAsteartean jarriko da indarrean ibilgailuak aparkatzeko ordenantza\nDatorren asteartean jarriko da indarrean ibilgailuak aparkatzeko muga arautzeko ordenantza. Zumarragako erdiguneko hainbat kaletan ordu eta erdi baino gehiagoz aparkatzen dutenek isuna jasoko dute. Ordenantza uztailaren 18an onartu zen eta ez da alegaziorik aurkeztu. Irailaren 10etik udaltzainak oharrak jartzen ari dira kale horietan aparkatuta dauden autoetan eta kale horietako portaletan: Soraluze, Euskadi plaza, Legazpi, Elizkale (elizaren ondoko aparkalekuak), Bidezar, Piedad eta Iparragirre. Astelehenetik ostiralera, 08:00etatik 14:00etara eta 15:00etatik 21:00etara, ordu eta erdiz aparkatu ahal izango da gehienez. Legazpi eta Soraluze kaleetan azoka egunetan ere aparkaldia mugatuta egongo da: 08:30etik 14:30era. Arau-hauste arina 30 eta 100 euro arteko isunarekin zigortuko da. Arau-hauste larriak (hiru ordutik gora aparkatzea) 200 euroko zigorra izango du. Mikel Serrano alkateak astearteko bilkuran eman zuen ordenantza indarrean jartzearen berri. Helburua herriko merkatariei laguntzea dela esan zuen. Bi igogailu gehiago Osoko bilkuran beste gai batzuk ere landu zituzten. Euskadi plaza eta Jai Alai kalea eta Esteban Orbegozo eta San Isidro lotuko dituzten bi igogailuak irisgarritasun planean sartzea onartu zen. Helburua Eusko Jaurlaritzaren diru laguntzak jaso ahal izatea da. Alderdi guztiek alde bozkatu zuten. Hizkuntza Politika sailaren txosten bat ere hizpide izan zen. Udalak hiru lanpostutan (arkitektoa, mantentze arduraduna eta diruzaina) 3. hizkuntza eskakizuna mantentzea eskatu du eta Hizkuntza Politika sailak onartu egin du, baina 4. hizkuntza eskakizuna ezartzea aholkatu du. PSE-EE, EAJ eta Elkarrekin Zumarragak aldeko botoa eman zuten eta EH Bildu abstenitu egin zen. Josu Aztiria EH Bilduko bozeramaleak Hizkuntza Politika sailaren aholkua jarraitzea eskatu zuen. Osoko bilkuran Zumarragarekin programako Zuekin Berritu diru laguntzez ere hitz egin zen. Rosa Maiza zinegotziak azken urte hauetan emandako diru laguntzen berri eman zuen. Laguntza horiek aurreko legealdian ezarri ziren herriko enpresa txikien lehiakortasuna hobetzeko. Bi laguntza mota daude: lehiakortasuna hobetzeko egiten diren planetarako eta lehiakortasuna hobetzeko egiten diren inbertsioetarako. Plangintzek %90eko laguntza jasotzen dute eta inbertsioek %25ekoa. Inbertsioa 10.000 eurokoa izan behar da, gutxienez. Aurten zazpi enpresak eskatu dituzte laguntzak: bostek lehiakortasuna hobetzeko azterketetarako eta bik inbertsioetarako. Eskaera bat atzera bota da, ez dituelako baldintzak betetzen. Udalak 29.000 euroko laguntza emango du guztira. Aurrekontua 25.000 eurokoa denez, Zumarragarekin programako beste diru laguntza batzuetatik hartuko du dirua. Zuekin Berritu 2016an jarri zen abian eta ordutik hamabi enpresak aurkeztutako 27 proiektuk jaso dute laguntza. 95.300 euro banatu dira.


Itxaso Atutxaren esanetan une honetan ez dago ezer hezkuntzako greba “justifikatzen duenik”, gaur egungoa “ziurtasunen eta segurtasunaren garaia” delako\nGogora ekarri du greba deitu duten hainbat sindikatuk ordezkaritza dutela beste esparru geografikotan eta haietan, Nafarroan esate baterako, ez dutela greba deitu\n15 Iraila | BBB\nItxaso Atutxak, Bizkai Buru Batzarreko buruak, uste du “une honetan, Euskadin, ezerk ez du greba bat justifikatzen”, gaur hezkuntzan deitu dena bezalakoa,eta uste du “ziurtasunak eta segurtasuna” eragiteko aldia dela. Horregatik, erantzukizuna eskatu du “konponbideak bilatzeko aukerak egon daudelako”. Era berean gogoratu du beste gune batzuetan zeinetan gaurko greba deitu duten sindikatu batzuek ordezkaritza duten, Nafarroan kasu, ez da greba deitu “antzeko egoeran egon arren,hau da, administrazio eskudunei antzeko kritikak egiten zaizkien arren”.\nOnda Vasca irratiari gaur goizean eskaini zaion elkarrizketan Bizkaiko jeltzaleen buruak aditzera eman duenez “greba eskubidea erabat errespetatuz”, oraingo hau “ez dago justifikatuta” eta gaineratu duenez sindikatu batzuek “bereziki adskripzio ideologiko abertzaleagoa dutenek, greba arma politiko gisa erabili ohi dute”, berretsi du. “Ziurtasun handien faltan gauden aldi honetan, ziurtasunak eskaintzeko unea da, baina batez ere segurtasuna sortu behar dugu hainbeste hilabeteren buruan eskolara joan behar duten umeentzat; eta gai hori ez da soilik pedagogikoa, baizik eta baita soziala ere, ume horien arteko berdintasuna bermatzeko”, adierazi du.\nAtutxaren aburuz, eskolak “lekurik seguruenetakoak” dira gaur egun. Horregatik, “protokolo horien lanketan eta segurtasun egoera hori hobetzen jarraitzeko” deia egin du. Era berean txalotu du Jaurlaritzak gaurko greba egunerako garbitasun zerbitzuen %100a bete beharra ezarri izana “mundu mailako pandemian gaudelako”. Bere ustez “beti dago irtenbide politikorako aukera, eta lan esparruan ere egon beharra dago”, baina “erantzukizuna” eskatu du eta “hitz egiten jarraitu behar dela” gaineratu du. Halaber, BBBko presidente andreak gogora ekarri du txertoa ez dagoen bitartean protokoloak egunero egokitu beharko direla “hobetzen jarraitzeko”.


Elektrizitate metagailua: zer diren, zertarako eta motak | Berriztagarri Berdeak\nGerman Portillo | 06/04/2022 12:00 | Etxeko ekonomia\nUn elektrizitate metagailua Zelula edo bateria baten printzipio bera jarraitzen duen gailu bat da. Bere izenak dioen bezala, energia metatu eta gordetzeko gai den elementua da, gero denbora gehiago edo gutxiagoz erabil daitekeena. Energia nola biltegiratu eta erabiltzen denaren araberakoa da. Horrek esan nahi du metagailuak ez ezik, termikoak ere izan daitezkeela, bero-metagailu elektrikoa, pneumatiko, hidrauliko edo ur metagailu elektriko edo mekanikoa izango litzatekeena.\nArtikulu honetan elektrizitate metagailu bat zer den, zein ezaugarri dituen eta zertarako balio duen kontatuko dizuegu.\n2 Elektrizitate metagailu motak\n3 Zertarako balio du elektrizitate metagailu bat?\nElektrizitate metagailu bat zelula edo bateria bezala funtzionatzen duen gailu bat da. Geroago erabil daitekeen energia gordetzeko eta metatzeko diseinatuta dago. Denbora gehiago edo gutxiagorako erabil daiteke biltegiratze moduaren eta metatutako energia nola erabiltzen den arabera. Kontuan izan bateria mota desberdinak daudela, beraz, bat edo beste beharrezkoa izan daiteke egoera bakoitzerako.\nBere funtzio nagusia, metatutako energiaren bidez beste gailu bat funtzionatzea da, beraz, erabilera askotarikoak ditu. Esaterako, enpresen instalazioetan, ohikoena elektrizitatea zirkuitu ezberdinen bidez gorde eta banatzen duten bateria handiak izatea da.\nElektrizitate metagailu mota bakoitzak modu ezberdinean funtzionatzen du metatutako energia elektrikoa bihurtuko den energia motaren arabera, baina guztiek dituzte antzekotasun batzuk. Kontua da metagailuak energia gordetzen duela eta gero beste energia mota batean bihurtzen duela erabiltzeko. Adibidez, bero-metagailu elektrikoak erabiltzen dira erradiadore elektrikoen bidez propietateei berogailu elektrikoa emateko.\nElektrizitate metagailu motak\nHainbat elektrizitate metagailu mota daude. Ikus dezagun zer diren:\nMetagailu fotovoltaikoa: Eguzki-panel batek eguzki izpien energia biltzen du eta horretarako diseinatutako biltegiratze depositu batean gordetzen du. Energia hori eguneko edo gaueko edozein unetan erabil daiteke kanpoko sare batera sartu beharrik gabe zure instalazio komertziala elikatzeko.\nBero metagailu elektrikoak: Erradiadore elektrikoekin eraikinak berotzeko erabiltzen dira. Metagailu termikoek elektrizitatea erabiltzen dute beroa sortzeko, eta gero gela guztietara banatzen da. Bere abantaila nabarmenetako bat beste gailu batzuk baino azkarrago berotzen dela da.\nMetagailu elektrikoa: Deposituaren uraren tenperatura igotzeko elektrizitatea erabiltzen duen berogailua. Ur beroa iturgintza zirkuitura sartzen da eta etxeko txorrota guztietara iristen da.\nZertarako balio du elektrizitate metagailu bat?\nElektrizitatea biltegiratzeko baterien helburua beste aparatu edo gailu bat metatutako energiarekin funtzionatzea da, hau da, funtzio eta erabilera asko dituzte. Bateria txikiek telefono mugikorrak bezalako gailu txikiak elika ditzakete. Baina handiagoek autoak eta beste elementu handi batzuk maneiatu ditzakete.\nEtxean, baterien erabilera ere askotarikoa da. Kasu honetan, etxe barruko zirkuitu ezberdinen bidez elektrizitatea gorde eta banatzeko diseinatutako etxetresna handiez ari gara.\nBateriaren funtzionamendua bere motaren araberakoa da batez ere. Horietako bakoitzak bere printzipioak jarraitzen ditu, energia elektrikoa zein energia motatan bihurtuko den oinarrituta. Hala ere, funtzioaz gain, denek urrats batzuk jarraitzen dituzte.\nElektrizitate-metagailu baten gakoa, hain zuzen ere, energia biltegiratzeko gaitasuna da. Gordetzen du gero beste energia mota batean bihurtzeko. Horrela, elektrizitatea energia kimiko bihurtzen da, behar arte gordetzen dena eta gero energia elektriko bihurtzen da erabiltzeko.\nEragiketa horren adibide bat hartuta, etxeko metagailu mota ohikoenera hurbil gaitezke, bero-metagailu elektrikoa alegia. Hori dela eta, askoz errazagoa da bateria baten funtzionamendua ulertzea. Kasu honetan, erradiadore elektrikoak erabili ohi dira etxearen berogailu elektrikoa emateko.\nHorregatik, metagailu elektrikoko erradiadore batek metatutako energia elektrikoa zeramikazko edo aluminiozko pieza bat berotzeko erabiltzen du, eta handik etxeko gela guztietara iristen da. Materialak beroa gorde dezake, beraz, energia denbora luzez erabil daiteke. Zure negoziorako zein bateria den onena jakiteko gakoa bere helburu zehatza ulertzea da.\nArraroa da bateria batek funtzionatzeari uztea, baina gailu hauek ez dira ergelak. Metagailu elektriko baten edo beste edozein hutsegite motaren kasuan, egiaztatzen den lehenengo gauza ihes ikusgarrien kanpoko mekanismoa da. Elementu horien hutsegite gehienak barnean aurkitzen diren arren. Barne-ihesez gain, beste akats arrunt batzuk daude, hala nola, erresistentziak hautsi edo zirkuitu kaltetuak.\nMatxura horiek guztiak hain dira larriak, non konpontzeko modu bakarra teknikari profesional bati deitzea dela. Ez saiatu inoiz trikimailurik erabiltzen etxeko bateria bat konpontzeko, ziurrenik matxura areagotu egingo duzulako eta emaitza hondamendia izan daitekeelako.\nGailu hauek edonori gomenda daitezke. Garrantzitsuena, eguneroko energia-aurrezpena maximizatu nahi dutenentzat. Hori dela eta, bateria orduko diskriminazio tasa osatzeko erabiltzen da. Erabili elektrizitatearen kostu txikieneko denbora bateriak bere erreserbak kargatzeko. Egunean zehar metatutako energia askatzeko. Pilak etxeko instalazioetan abantaila asko dituzten elementuak dira. Nahi duzun motaren eta hura erabiliz lortu nahi duzunaren araberakoa da.\nEdonork, edozein etxetan, instala ditzake. Horrek guztiak energia aurrezteko eta hilaren amaieran argiaren edo gasaren fakturak gure erara murrizteko aukera emango digu. Esaterako, gasa edo olioa berogailua badugu, ur-berogailu bat jarri dezakegu, edo erradiadore elektriko bat, elektrizitatea erabil dezakegu ura edo erradiadorea berotzeko, gas galdara erabili beharrean, metagailu hauek aukerakoak dira. Batzuek etxean gordetzen dituzte, baina beste batzuk kontra daude, ura eta erradiadoreak berotzeko gas edo gasolio galdarak erabili nahiago dituzte. Guztiak guztiz balio du.\nHala ere, gure etxean eguzki-energia sortzeko gailu bat badugu, bateria fotovoltaikoak jartzea gomendatzen da. Hau bateria bat bezala energia gordetzeko aukera emango digu, eta babeskopia sortzen dugunean, eguzkirik gabe erabil dezakegu, gauez bezala. Edo kontsumo oso zorrotza dugunean eta sarearen menpe egon nahi ez dugunean.\nEspero dut informazio honekin elektrizitate-metagailu bat zer den eta zertarako balio duen jakiteko.\nArtikuluaren bide osoa: Berriztagarri Berdeak » Energia aurreztea » Etxeko ekonomia » elektrizitate metagailua


Asteburu tragiko berria 32 hildako dituzten errepideetan | Consumer\nAsteburu tragiko berria 32 hildako dituzten errepideetan\n28 ezbehar hilgarrietan 18 zauritu larri eta 17 arin gertatu dira.\nGutxienez 32 pertsonak galdu dute bizitza asteburu honetan Espainiako errepideetan, iazko asteburuan baino bost biktima gehiagok. 2006ko irailaren 8tik 10era bitartean, 27 pertsona hil ziren, Trafiko Zuzendaritza Nagusiaren arabera.\nJoan den ostiraleko 15:00etatik atzoko 24:00ak arte, 28 istripu hilgarri izan ziren, eta, gainera, 18 pertsonak zauri larriak izan zituzten eta beste 17 arinak.\nOstiralean sei istripu hilgarri izan ziren: zazpi hildako, zauritu larri bat eta hiru arin. Larunbateko lanaldia izan zen asteburuko tragikoena: 14 istripu hilgarriren ondorioz hildako 16 pertsona. Gainera, 15 pertsona zauritu ziren larri eta zortzi arin.\nAtzoko lanaldiari dagokionez (igandea), zazpi istripu izan ziren, beste hainbeste hildako, zauritu larri bat eta lau arin.\nIstripurik larriena larunbatean gertatu zen Valladoliden: bi pertsonak bizia galdu zuten eta hirugarren batek zauri larriak izan zituen Alaejosko udal mugapean bi auto elkarrekin talka egin ondoren.\naste grave-eu heridas-eu heriotza-istripuak izaera


Ispilutxo ispilutxo... nor da mutilik ederrena? — Gaztezulo\nIspilutxo ispilutxo... nor da mutilik ederrena?\nIspilutxo ispilutxo... nor da mutilik ederrena? https://www.gaztezulo.eus/albisteak/ispilutxo-ispilutxo-nor-da-mutilik-ederrena https://www.gaztezulo.eus/albisteak/ispilutxo-ispilutxo-nor-da-mutilik-ederrena/@@download/image/39p32-1.jpg\nKosmetika emakumezkoaren kontua izan da orain arte, baina gero eta gehiago dira itxurarekin kezkatzen diren gizonezkoak.\nAzken urteotan, badirudi gizonezkoak ispiluari etekina ateratzen hasiak garela. Gizonezkoontzako kosmetika produktuak biderkatu egin dira. Garai batean hori ez zegoen ongi ikusia. Horregatik, maiz lotsa ematen die mutilei gauza hauei buruz hitz egiteak. "Mutilak dendara lotsatuta sartzen dira. Jende gutxi dagoenean etortzen dira galdetzera", dio Denok Lurrin-denda sareko kide Maider Etxaidek. Baina, Etxaidek esan digunez, pixkanaka orain arte arrotza izan zaigun krema, lurrin eta bestelakoen mundura gerturatu gara gizonezkoak.\n"Azken urteotan gero eta gizonezko gehiago ari dira arduratzen euren itxuraz. Aldizkarietan gehiago irakurtzen dute, gero eta informatuago etortzen dira", adierazi digu Maiderrek. Zergatik ote? Irudiarekin kezkatuta al gaude? "Itxurak kezkatzen nau, baina ez dit loa kentzen. Kosmetikoak erosten ditut, baina ez asko. Bizirra kentzekoak eta horrelakoak. Behin edo behin, lurrina erosi izan dut. Batzuetan amak erosten dizkit gauzak, eta beste batzuetan neronek.\nDepilatu, bestalde, apustu batengatik baino ez naiz depilatu. Gustura nago nagoen bezala", esan digu Gorka Alvarez 18 urteko lasartearrak. Beste hainbeste esan digu Jorge Marcos 25 urteko basauriarrak ere. "Normal joatea gustatzen zait. Itxura mantentzea. Lurrina eta bizarra kentzekoak erabili ohi ditut, ondo usaintzea gustatzen zait-eta. Gainera, eskuetan krema eman ohi dut".\nProduktu eskaintza zabala\nArgi dago: batzuei gehiago besteei gutxiago, denoi itxura ona izatea gustatzen zaigu. Ildo horretatik, gizonezkoen merkatuari etekina ateratzen ahalegintzen dira kosmetika enpresak. Gizonezkoentzat mota guztietako produktuak daude, asko emakumezkoen parekoak: krema hidratatzaileak, pikorrak kentzekoak, begi-zuloen aurkakoak\nOrain arte erosle gehienak 35 urtetik gorakoak dira, orduan etorri ohi baitira ile falta, sabelean pilatutako kiloak\nDena dela, lehendabiziko pikorra edo bizarreko lehen iletxoak ateratzen zaizkionetik zaintzen denik ere bada. Nork ez du ezagutu, pikorrak nola kendu kremak probatu eta probatu dabilena?\nEta ilearekin zer?\nMutilek gehien erosten ditugun produktuak bizarra kentzeko edo kendu ondoren eman beharrekoak dira: gelak eta after shave-ak. Baina baita ere usain-kengarriak, lurrinak eta jakina, zapatiletako kiratsa kentzeko barne-zolak!\nIlea izan da beti gizonezkoon kezka nagusia. Batzuek, galtzen ari direla-eta, xanpuak eta indartzaileak etengabe erosten dituzte. Azken aldian, berriz, beste batzuek gutxi orandik dutena kendu nahi dute! Depilazioaz ari gara. "Batzuk kirolariak dira, eta beste batzuek, beraien gorputzarekin gusturago egoteko egiten dute. Mutilek euren buruan pentsatzen dute depilatzen direnean, izan ere, ez dira konturatzen neskoi depilatu gabeko mutilak ere gustatzen zaizkigula", dio Etxaidek. Eta ispilutxoak zer dio? Nor da mutilik ederrena, depilatua ala Depilatu gabea? "Nor bere buruarekin gustura dagoena, zalantzarik gabe".


Biriatutik abiatuko da Kantsatzeke mendi taldearen uztaileko mendi irteera, hilaren 14an - Elgeta - Goiena.eus\nBiriatutik abiatuko da Kantsatzeke mendi taldearen uztaileko mendi irteera, hilaren 14an\nLarraitz Zeberio Lekuona 2019-07-05 10:03\nKantsatzekek ekainean Gorla ingurura egindako irteera\nTaldea autoetan abiatuko da Elgetatik 08:00etan. Zabalik da izena emateko epea. Bestalde, martitzenean, harpidetzak zein federatu txartelak egiteko eta aseguruaren estaldura zabaltzeko aukera izango da kultura etxean.\nKantsatzeke mendi taldeak mendi irteera iragarri du uztaileko bigarren domekarako. Biriatu aldera egingo dute hilaren 14an. Xoldokogainera eta Manddalera igoko dira Biriatutik abiatuta. "Irteera nahiko erraza da, eta goitik aukera izango dugu Lapurdiko kostaldea eta Bidasoa arroko mendiak ikusteko", adierazi dute.\nLau edo lau ordu eta erdiko ibilaldia izango da. Taldea 08:00etan abiatuko da autoetan Elgetako plazatik. Prezioa: 10 euro. Izen-emateak zabalik hilaren 11ra arte kantsatzeke@gmail.com helbidean edo Facebook bitartez (Kantsatzeke).\nHarpidetzak, federatu txartela eta aseguruaren estaldura\nKantsatzeke mendi taldetik jakinarazi dute bazkide egiteko, federatzeko zein aseguruaren estaldura zabaltzeko aukera izango dela hilaren 9an, martitzena, kultura etxeko bigarren solairuan, 19:00etatik 20:00etara.


Euskal Herrian zehar, lau istorio berri 'Herri people' saioan | EITB telebista\nEuskal Herrian zehar ibiliko da gaurko 'Herri People'\nLau istorio berri eta txundigarri ekarriko ditu Ibon Gaztañazpik gaurko saioan.\nLau istorio berri eta txundigarri, gaur gauean, 'Herri people' saioan\nGaurko 'Herri People' saioan, lau istorio izango dituzte ikusgai. Telmo Irureta zinema zuzendari gaztearen istorioa, Batis Kortajarena halterofilia profesionalaren bizimodua eta entrenamenduak, Isidro eta Begoña bikoteak artilearekin egiten dituzten galtzerdiak eta Goio Polok harea laginak biltzeko duen afizioa ezagutuko ditu Ibon Gaztañazpik.\nZumaian, Telmo Irureta ezagutuko dute, zinema zuzendari gaztea. Bi urte zituela garuneko gaixotasun bat antzeman zioten eta, ondorioz, Telmoren mugikortasuna murriztuta geratu da. Gurpil aulki batean mugitzen da ordutik, baina gabezia horrek, hala ere, ez du bere ilusioa eta grina kamustu. Jasandakoa kontatzeko, film labur bat zuzendu du. Antzerki eskolan dihardu, Elena Irureta izeba bezala, aktore izatea ere gustatuko litzaiokeelako.\nOndoren, Villabonara joango dira, eta Batis Kortajarenarekin egingo dute hitzordua bertan. Errugbira jokatzen zuen artean, halterofilia egiten hasi zen, 19 urte zituela. Haren aitona eta anaiak pultsulariak izan ziren. Batisek hautatzaile lanak egin ditu euskal eta espainiar selekzioetan. Danok Danena halterofilia taldeko entrenatzailea da 1991tik, eta gaur egun arte 149 atleta pasatu dira bertatik; gizonezkoak gehienak, baina emakumerik ere izan da.\nHalterofila horietako batzuk gimnasioan jardunean ikusiko ditu 'Herri People' saioak. Isidro Astondoak eta Begoña emazteak artilearekin galtzerdiak egiten dituzte euren aiton-amonek orain 100 urte egiten zituzten modu berean. Horretarako, artilea guraizeekin ebaki, garbitu, kardatu eta irun egiten dute lege zaharrera. Prozesu hori ikusteaz gain, Isidrok gazte denborako istorioak kontatuko ditu; eskola garaiko kontu zaharrak eta soldaduska egin zuenean, erdaraz ez zekiela eta, bizitako larritasunak.\nGoio Polok harea du afizio. Behin oporretan zegoela, hondartza bateko harea pikorrak etxera eramatea erabaki zuen. Eivissako San Bou hondartzan hartu zuen aurreneko hondar lagin hori 2006an. Konturatu orduko, Euskal Herriko hondartza guztietako hondarraren laginak jasoak zituen. Euskal Herria txiki geratu eta munduko hondartzetako harea biltzeari ekin zion. Egun, 1.650 lagin ditu etxean jasota, kolore eta tankera guztietakoak gainera, eta jasotzeko grinak ez du etenik.\n'Herri People' gaur izango da ikusgai, 23:15etik aurrera, ETB1en.


BETI GAZTEKO ARGAZKI LEHIAKETA 2019 – BETI GAZTE\nBETI GAZTEKO ARGAZKI LEHIAKETA 2019\nUrtero bezala aurten ere Argazki lehiaketa antolatu dugu Beti Gazte elkartean. Hementxe lehiaketaren oinarriak:\nANTOLATZAILEA: S.C.R.D. BETI GAZTE K.J.K.E.\nPARTEHARTZE ESPARRUA: nahi duten afizionatuek.\nGAIA: librea, eta sari berezia kirol argazkirik hoberenari.\nMOTA: paperean eginiko argazkiak (zuri-beltzean edo kolorean). Argazkiekin batera, CD bat bidaliko da, aurkezturiko argazkiak edukiko dituena JPEG formatu digitalean, 300 p.p.p.ko bereizmen minimoarekin.\nARGAZKI KOPURUA: egile bakoitzak gehienez 3 argazki.\nNEURRIAK: librea, baina ezin izanen da gainditu kartulinazko edo antzeko euskarria, gehienez 30×40 cm-koa. Baldintza hauek betetzen ez dituzten argazkiak lehiaketatik kanpo geldituko dira.\nIDENTIFIKAZIOA: bakarrik onartuko dira argazkiaren gibeleko aldean lanaren izenburua idatzita dituztenak. Gainera, bertze kartazal itxian, egilearen izena, helbidea, telefonoa, posta elektronikoa eta aurkeztu dituen lanen izenburuk adierazi beharko dira.\nNORA BIDALI: Beti Gazte Elkartearen egoitzara, Beheko Plaza, 9. 31770 Lesaka – Nafarroa.\nAurkezteko EPEA: 2019ko urriaren 29 arte.\nEPAIMAHAIA: antolatzaileek izendatuko dute eta haren erabakia apelaezina izanen da.\nERABAKIA ETA ERAKUSKETA: erabakia ezagutzera emanen da erakusketa irekitzen den egunean. Argazkiak ikusgai egonen dira 2019ko azaroaren 9tik abenduaren 2ra. Sarituei erabakiaren berri emanen zaie pertsonalki. Egile bakoitzak bakarrik sari bat eskuratu ahal izanen du. Lekua eta ordutegia, www.betigazte.net web gunean argitaratuko da.\nITZULTZEAK: saritu gabeko argazkiak egileei itzuliko zaizkie, erakusketa akabatu eta hurrengo egunetan. Antolakuntza ez da erantzule eginen aurkezturiko lanak galdu edo hondatu egiten badira.\nSaritutako argazkiak Beti Gazteren esku geldituko dira, eta honek erabili ahal izanen ditu betiere promozionatzeko eta irabazteko asmorik gabe, egilean nor den aipatuta.\n350 € eta trofeoa.\n250 € eta trofeoa.\nHerriko egileen artean argazkirik hoberenari, 200 € eta trofeoa.\nSari berezia kirol argazkirik hoberenari, 200 € eta trofeoa.\nOHAR GARRANTZITSUA: lehiaketa honetan parte-hartzeak berarekin daraman oinarriak erabat onartzea erran nahi du. Edozein ustekabekoa gertatuz gero, batzorde antolatzaileak erabakiko du egin beharrekoa.\nKONTAKTUA: 667 605 294 / 690 778 245. www.betigazte.net


Presentación1 by Yĭĭrä Yojânnâ 189 views\nAngel by kareaga 114 views\nсоёлын холбоо харилцаа б 0 l ag0lj... by А. Aku 519 views\nAljabar Boolean by Angela Pris 371 views\nWelcome to sword art online by Lya Ramdhany 1192 views\nR&M Dog Fashion - Catalogo by Eduardo Martinelli 275 views\n2. Nik iker izena dut eta12 urte ditut.Nire ileamarroia dazuhaitzen hostoakbezalakoa. Begiakere marroiak ditut.Lagun asko ditut.Langilea naiz etaasko hitz egiten dut.\n3. Futbolean aritzeaatsegin dut etaBartzelona taldeagustukua dut.Lagunekinsaskibaloan aritzenondo pasatzen dut.horregatik parkeralagunekin joateagustatzen zait.\n4. -Txikia nintzela igerileku batera jausinintzen eta aitak atera ninduen.-Parkean jausi nintzen, harrapaketanjolasten nengoela eta hatz txikia apurtunuen-3 urtekin. Nersinea rrotabirus bat izannuen eta 3 astetan ingresatuta egonnintzen.\n5.  Pasadan urtean Zamoran nengoenlengusuarekin eta anaiarekin futboleanjolasten. Txilena bat egin nuen etaeskumako eskua txarto jarri nuen etaapurtu nuen. Fisura bat neukan etaZamorako ospitelera joan ginen.\n6.  Nik 15 urte barrufutbolari izango naiz etabartzelonan jokatukodut talde hori gustatzenzaidalako. Nireentrenatzailea Arkaitzizango da. Bartzelonanbizi izango naizemaztegaiarekin. Nireetxea handia izango da, 4 logela eta 2 komunizango ditut .Igertokiaere izango dut.\n7. Ama marrubiak jateko nahierarekin hasizenan konturatu zen haurdun zegoela.Haurdunaldian pozik, astun eta urdurizegoen. Urriaren 13an gurasoakginekologoarenera joan ziren haurdunaldikominak zeuzkalako. Amak mugimenduazentitzen zuen. Haurdunaldia osoan19 kilo loditu zituen.\n8. Barakaldon jaio nintzen.Amari aita lagundu zionospitalera. 9 hilabete iraunzuen haurdunaldiak. Arazobat egon zen zilborhestearekin baina erditzeanaturala izan zen. Aitasartu zen barruan erditzeaikustera. Txikia nintzen,52cm ko luzera nuen eta2,550 kg. pisatu nituen.Gurasoak pozik sentitzenziren. 2 egunetan egonginen ospitalean. Eskerrakeman zituzten tratuonagatik joan ginenean.\nсоёлын холбоо харилцаа б 0 l ag0ljrgncz0y3qvdgi0ljquydrhdc 0l7rgnc 0l3qtngl0...


Andoaingo Poperoak: ANDOAINEN ERE ROKEATZEN DA\nANDOAINEN ERE ROKEATZEN DA\nOstiral gaua berezia izan zen. Lekua?? Andoaingo Gaztetxea. Bertan, punta-puntako 2 talde, gorakada handia egin duten 2 rock formazio indartsu. Cobra eta Willis Drummond. Rock-a sentitzeko 2 modu desberdin, baina bikainak biak.\nKontzertuak 23:00tan hasi ziren. Jende dexente, gaztetxea ez zen bete, hala ere giro polita. Cobra laukoteak hasi zuen lehia. Bigarren diska (Thriller) aurkezten dabiltza. Zuzeneko bortitz paregabea, lepoak hausteko modukoa. Down, Corrosion of Conformity edota Soundgarden taldeen influentziak ederki asko baliatu dituen formazioa.\nBigarren diskako abestiak ederki asko moldatu dira zuzenean, hori bai, abesti klasikoak ere entzun genituen, "General Lee", "Crossroads",..."Miyagi" (ze haundia den abesti hau, benetan).\nTaldea oso ongi egon bazen ere (gaztetxean egokitutako soinua oso ona), Haritz "frontman"-aren lana goraipatu behar da, ahots potentea eta karisma handia erakutsi zuen, eta jendea motibatzea lortu ere.\nBeste behin Cobra-ren haginkadak hipnotizatu gintuen.\nEta hori gutxi balitz Willis Drummond laukotearen erantzuna etorri zen. Azkenaldian asko ikusi dudan taldea. Egia esan, zuzeneko azkarra, rockeroa, emozioz eta sentipenez betea, energia soberan dute. Zalegoarekin oso leial eta hiztun jardun zuten. Aurten ateratako hirugarren lana aurkezten dabiltza, "Istanteak" lana, alegia.\nHori bai, aurreko lanetako abesti borobilak ere tartea izan zuten. Klasiko dantzagarri asko: Begi Erreak, Ur gainean, Istanteak, So, Zenbat Gramo, Ez da izango, Nun gaude?, Lerroak,......zalego guztia geldirik egon ezinik. Geroz eta jarraitzaile gehiago daukate, eta ostiralean ikusitako ikuskizunak eskeiniz, handiak izango dira. Aipatzekoa Mikel Laboa handiaren bertsioa, azkenaldian beti eskeintzen digutena, oso hunkigarria suertatu zan.\nBeste behin ere, Willis Drummond-ek rock and rolla bizirik dagoela gogorazi zigun. Urte askotarako izan dadila!!


Arte – Harpausoak\nIkasgelan ofizioka ibili gara\nBertsolarien antzera, ikasgelan ikasleak ibili dira ofizioka. Ez zuten bertsorik bota behar, baina bai inprobisatu. Bat-bateko antzezlanak egin ditugu.\nHorra profesionalek nola egiten duten:\nEgilea gorkaazkKategoriak Ahozko literatura,Arte,Bertsolaritza,Bideo,Euskal kultura,kultura,literatura,testu motaArgitaratze-data 2018-01-15 2018-01-15 Iruzkin bat utzi\nGrezia klasikoan eta beste antzinako kultura batzuetan mundua lau elementuez osatua zegoela pentsatu zuten. Honakoak omen ziren munduko lau elementuak: ura, sua, lurra eta airea.\nGeometria ikasteko astia izan zutenean, hasiera lau poliedro erregular besterik ez zeudela ikusi zuten. Lau oinarrizko elementu eta lau poliedro erregular lotzea zen kontua. Mundua ondo egina zegoen. Bazegoen simetria bat oinarrian.\nTamalez, baten batek ikosaedroa aurkitu zuen eta mundua irudikatzeko zegoen ereduak arazotxo bat, behintzat, bazuela jakin zuten.\nPoliedro erregularren edo solido platonikoen artean, dodekaedroa omen zen airearen funtsa batzuen ustez. Hamabi alde, dozena bat alde.\nGustatzen zitzaien hamabi zenbakia antzinatekoei eta urtea hamabi zatitan zenbatzeko ahalegin ederrak egin zituzten. Ilargiaren faseari begiratuz gero, urtea hamahiru zatitan antolatzea askoz logikoa zirudien, baina, noiz izan da logikoa gizakia?\nHori guztiari esker, gaur egun, urteak hamabi aldeko dodekaedroren bidez irudika ditzakegu.\nBegira iezaiozu norvegiar batek euskaraz prestatu digun eredu honi:\n(Umeren bat ezagutzen baduzu, egun hauetan jakingo duzu umea nola entretenitu ordu betez dodekaedroaren kontuarekin. Eskulangintza gustatzen bazaio, bai behintzat).\nGehiago jakiteko: lau elementuetatik ehun baino gehiagotara\nFalta zaizkigun ikosaedroak\nInfo. iturria: https://ztfnews.wordpress.com/2017/12/07/un-calendario-dodecaedrico-para-2018/\nDodekaedroa. Wikimedia Commons-en bidez.\nEgilea gorkaazkKategoriak Arte,Azalpen testua,FilosofiaArgitaratze-data 2017-12-15 2017-12-16 Iruzkin bat utzi\nEgilea gorkaazkKategoriak Arte,BideoArgitaratze-data 2017-12-03 Iruzkin bat utzi\nDena ondo zihoan, argia piztu den arte\nGai jartzaileak bi aldiz irakurriko zion Maialen Lujanbio bertsolariari kartzelako gaia: ‘Dena ondo zihoan, argia piztu den arte’.\nMaialenek, listua irentsi eta milaka ikusleen aurrean, bat-batekotasunaren presioarekin, segundo gutxi pentsatzeko eta honako 3 bertsoak bota zituen:\nTrago bat eta beste trago bat,\n(e)ta piztea da alkoholak eta\nsexu grinak dakarrena.\nZure etxera nire etxera\nbetiko gauzak aurrena,\nzure logelan sartu gara-eta\nArgia zegoen itzalita (e)ta\nbertan biluztu naiz dena,\n(e)ta bat-batean piztu egin da\nargi txiki xumeena\nnire gerrira begira zaude,\nez naiz uste zenuena.\nnahiko irri nahiko broma,\nGin-tonic barruko horma.\nzuk eman didazu forma,\ngaltza estuak ne(ra)bilzkin arren\nez takoi eta ez gona.\nHau eta hura naiz, hartzen ari naiz\nzenbait botika hormona,\ngizona eta andrea nauzu,\nez andrea ez gizona.\nNire inon ez egon nahia ote\nda zure ezinegona.\n(e)ta gizarte honen usteen\ntranpan zu ari zara erortzen,\neta hori ez dizut uzten.\neta marraztu gaituzten,\nze inporta du gaur ari bainaiz\nzure aurrean biluzten,\neta neroni ni neu naizena\nhori bakarrik gorpuzten.\nNire gerripe(ko) zintzilikako\ndesira ari da puzten,\nitzali ezazu argia eta\nutzi azalari ikusten.\nMaialen Lujanbio – Irunen, kartzelako ariketa, 2017ko azaroaren 1ean.\nInformazio iturria << egin klik.\nIritzi artikulu bat << egin klik.\nEgilea gorkaazkKategoriak Arte,Bertsolaritza,Bideo,literaturaArgitaratze-data 2017-11-02 2017-11-06 Iruzkin bat utzi


Gaur hasi eta abenduaren 3ra arte, Euskaraldian murgilduko dira Ahobizi eta Belarriprest guztiak - leihoa.info\nGaur, azaroaren 23an, hasi da Euskaraldia Euskal Herriko 400 herri baino gehiagotan. Gizarte ekimen erraldoi hau abenduaren 3arekin batera bukatuko da. Hamaika egunetan zehar, ia 200.000 euskal herritarrek hartu dut Ahobizi edo Belarriprest rola betetzeko konpromisoa.\nLeioan ere 11 egunetan zehar hainbat leioaztar, nor bere hautuari eutsiz, euskaraz hitz egiten edota entzuten eta, ahal dela, euskaraz egiten ahalegintzen ikusi dugu.\nEkimen erraldoi honi hasiera emateko, ekitaldia prestatu dute guar, 19:30ean Boulebarreko Stoan, bolanderak, bertsolariak eta dantza plaza dantzatzeko. Norbera bere txapa jantzita joateko eskatu dute antolatzaileek.\nBestalde, azaroaren 28anh Irakurle Klubaren saio berria egingo da, 18:30etatik aurrera, Udal Liburutegian, Karmelo Ayestaren ‘Goza daiteke gehiago’ liburua berba gai jarrita.\nAzaroaren 30ean ere, indarrak hartzeko esperientzien trukea antolatu dute Kultur Leioaren anbiguan, 19:00etan hasita. Jenadarteko esperientzia honetan sartu direnen arteko trukaketa egiteko asmoa du ekitaldiak, bukaeran mokadutxoa ere egongo delarik.\nEta abenduaren 3rako, Euskararen Egunerako, Boulebarrean goizeko 10:30etik 11:30era eta arratsaldeko 17:30etik 18:30era, «euskararekin jolasean! Elkarrekin jolastuko gara?» gonbidapenari ekiteko asmoa dago, ondoren txokolate jana egongo delarik.\nAzkenik, 19:00etatik aurrera «Euskaldiaren amaiera ekitaldi mundiala» iragarri dute ekimen honen antolatzaileek.\nBeraz, 11 egunetan zehar hamaika aukera zure euskara aktibatzeko! Ez galdu aukera!\nEuskaraldia: Hartu kontrola, aukeratu rola bideoklipa\n11 egun euskaraz, Euskaraldia, Leioa


Pribatasun politika - DELIKATETXE\nPortada » Pribatasun politika\nDELIKATETXEn tratatzen ditugun datu pertsonalez eta datu pertsonalen babesaren arloan indarrean dagoen araudia zorrotz betetzeaz arduratzen gara; besteak beste, 2016/679 Erregelamendua (EB), 2016ko apirilaren 27koa, Europako Parlamentuarena eta Kontseiluarena, datu pertsonalen tratamenduari dagokionez pertsona fisikoen babesari eta datu horien zirkulazio askeari buruzko arauak ezartzen dituena eta 95/46/EE Zuzentaraua (Datuen Babeserako Erregelamendu Orokorra) indargabetzen duena; eta Datuen Babeserako Erregelamendu Orokorrak eta Datu Pertsonalak Babesteko eta Eskubide Digitalak Bermatzeko abenduaren 5eko 3/2018 Lege Organikoa.\nHorri jarraiki, DELIKATETXEn datu pertsonalei ematen diegun tratamenduei dagozkien ondorengo alderdien berri ematen diegu erabiltzaileei:\nNortasuna: DELIKATETXE KOOP. ELK. TXIKIA\nPosta-helbidea: Arrasate Etorbidea, z/g\nTelefono-zenbakia: 945 238 355\nTratamenduari dagozkion printzipioak\nDatuen tratamenduan, Europako Parlamentuarena eta Kontseiluarena, datu pertsonalen tratamenduari dagokionez pertsona fisikoen babesari eta datu horien zirkulazio askeari buruzko arauak ezartzen dituena eta 95/46/EE Zuzentaraua (aurrerantzean, DBEO) indargabetzen duen Europako Parlamentuaren eta Kontseiluaren 2016ko apirilaren 27ko 2016/679 Erregelamenduak (EB) exijitutako printzipioak errespetatzen dira:\nLegezkotasun, leialtasun eta gardentasun printzipioa: batzen ditugun datuak legearen arabera, leialtasunez eta gardentasunez tratatzen ditugu, beharrezkoa denean interesdunen aurretiazko baimenarekin edo, hala badagokio, interesdunak parte hartzen duen kontratu bat egikaritzeko edo, interesdunak hala eskatuta, kontratu-aurreko neurriak aplikatzeko edo, aplikagarria den legezko obligazio bat betetzeko edo arduradunaren edo hirugarren baten interes legitimoak asetzeko tratamendua beharrezkoa denean, baldin eta interesdunaren oinarrizko eskubideak eta askatasunak ez baldin badaude aipatutako interesen gainetik eta, beraz, datu pertsonal horiek babestu egin behar badira, batez ere interesduna haur bat denean.\nHelburuaren mugaren printzipioa: tratatzen ditugun datu pertsonalak “Ze helbururekin erabiltzen ditugu zure datu pertsonalak?” atalean adierazitako helburuetarako erabiltzen ditugu.\nDatuak minimizatzearen printzipioa: Printzipio horri jarraiki, batzen ditugun erabiltzaileen datu pertsonalak kontratu-harremanak kudeatzeko behar-beharrezkoak direnak baino ez dira, egiten dizkiguten kontsultei edo eskaerei erantzun ahal izateko.\nZehaztasun printzipioa: batzen ditugun datu pertsonalak zehatz mantenduko dira eta, beharrezkoa balitz, eguneratuta. Horretarako, datu pertsonaletan aldaketaren bat gertatuko balitz, erabiltzaileak jakinarazi egin beharko digu, dagokion eguneraketa egin ahal izan dezagun.\nDatuak gordetzeko epea mugatzearen printzipioa: “Zenbat denboraz gordeko ditugu zure datuak” atalean adierazten dira tratatzen ditugun datu pertsonalak gordetzeko epeak.\nOsotasun eta konfidentzialtasun printzipioa: printzipio hori errespetatzeko, datuen behar bezalako segurtasuna bermatzeko moduan tratatuko dira datu pertsonalak, baimendu gabeko edo legez kontrako tratamenduaren eta datuak galtzearen, suntsitzearen edo ustekabez kaltetzearen aurkako babesa barne, horretarako neurri tekniko eta antolaketa-neurri aproposak aplikatuz.\nZe datu pertsonal kategoria tratatzen dugu?\nHauexek dira webgune honen bitartez tratatzen ditugun datu-kategoriak:\nErregistratzeko eta erosketetarako inprimakiaren bitartez batutako datuak: izena, abizenak, telefono-zenbakia, fakturazioko helbidea, bidalketa-helbidea, helbide elektronikoa eta eskariak.\nHarremanetarako inprimakiaren bitartez batutako datuak: izena, telefono-zenbakia, helbide elektronikoa eta mezua edo iruzkina.\nEskatzen diren datu pertsonal guztiak nahitaezkoak dira, beraz, erabiltzaileak datu horietakoren bat ematen ez badu, ezin izango diogu haren erreserba-eskaerari erantzun.\nCookie-en bitartez, berriz, erabiltzaileek egiten duten webgunearen erabilerari, bisitatu dituzten orrialdeei, jatorriari, kokapen geografikoari, IP helbideei eta abarri buruzko informazioa batzen da, baina informazio hori modu erantsian batuko da, hots, erabiltzaileak identifikatu gabe. Cooki-en politikan kontsulta dezakezu cookie-ei buruzko informazioa.\nZe helbururekin erabiltzen ditugu zure datu pertsonalak?\nBezeroen datuak: gure webgunean erosketak egin ahal ditzazun egiten duzun erregistroa kudeatzeko erabiltzen ditugu zure datu pertsonalak eta, horrekin lotuta, egiten dituzun eskariak eta eskatzen dituzun zerbitzuak kudeatu eta artatzeko. Erregistratzen ez bazara, helburu berbererako erabiliko ditugu zure datuak, erregistrorako izan ezik.\nHalaber, posta elektronikoz enpresari, gure produktuei eta zerbitzuei buruzko informazioa, berritasunak, artikuluak, albisteak, eskaintzak edo promozioak jasotzen dituzten newsletter-ak edo informazio-buletinak bidaltzeko erabiliko ditugu zure identifikazioko eta harremanetarako datuak.\nZentzu horretan, jakinarazten dizugu, posta elektronikoz bidaltzen ditugun komunikazio komertzialak modu eraginkor, dinamiko eta operatiboagoan kudeatzeko, eta komunikazio horiek hobeto kontrolatzeko, MailChimp erabiltzen dugula, The Rocket Science Group Llc. enpresak garatutako plataforma bat; hori erabiltzeko, beharrezkoa da zerbitzu-emaileak zerbitzu hori bidalketa horietan instalatzea hartzaileen jardueraren jarraipen-gailuetan, postak irekitzen direla eta posta horietan dauden estekak sakatzen direla kontrolatu eta, batutako informazioarekin, kanpainen jarraipen-txostenak egin ahal izateko.\nHornitzaileen datuak: gure hornitzaileekin dugun kontratu-harremana eta ematen dizkiguten zerbitzuak behar bezala mantentzeko, garatzeko, betetzeko eta kontrolatzeko erabiltzen ditugu haien datu pertsonalak.\nHarremanetarako helbide elektronikoaren eta inprimakiaren bitartez batutako datuak: erabiltzaileek egiten dituzten kontsultak edo eskaerak kudeatzeko eta horiei erantzuteko erabiltzen ditugu datu pertsonalak.\nSare sozialetako gure profilen erabiltzaileen datuak: gure erabiltzaileekin hartu-emana izateko, batez ere, sare sozialetan ditugun profiletan egiten ditugun argitalpenei egiten dizkieten iruzkinei erantzunez.\nBezeroen datuak: zure datu pertsonalen tratamendua legitimatzen duen oinarri juridikoa da tratamendu hori beharrezkoa dela zuk parte hartu duzun kontratu bat egikaritzeko.\nInformazio komertziala bidaltzeari dagokionez, datuen tratamendua legitimatzen duen oinarri juridikoa da tratamendu hori beharrezkoa dela DELIKATETXE KOOP. ELK. TXIKIA enpresak lortu nahi dituen interes legitimoetarako –Datuen Babeserako Erregelamendu Orokorraren 6.1.f) artikuluak jasotzen duenarekin bat etorriz–, Datuen Babeserako Espainiako Agentziaren 195/2017 Txostenak xedatzen duenean oinarrituta. Nolanahi ere, bezeroak edozein unetan uko egin diezaioke bere datu pertsonalak helburu horretarako erabiltzeari. Bidaltzen zaion komunikazio bakoitzean, baja eskatzeko aukera izango du, gure informazio komertziala jasotzeari utz diezaion.\nHornitzaileen datuak: haien datu pertsonalen tratamendua legitimatzen duen oinarri juridikoa da tratamendu hori beharrezkoa dela haiek parte hartu duten kontratu bat egikaritzeko.\nHarremanetarako helbide elektronikoaren eta inprimakiaren bitartez batutako datuak: interesdunek ematen dizkiguten datu pertsonalen tratamendua legitimatzen duen oinarri juridikoa da harremanetarako helbide elektronikoaren bitartez gurekin harremanetan jartzerakoan ematen diguten baimena eta, beraz, erabiltzaileek egiten dizkiguten kontsultei edo eskaerei erantzuteko tratamendu horren beharra.\nSare sozialetako gure profilen erabiltzaileen datuak: datu pertsonal horien tratamendua legitimatzen duen oinarri juridikoa da gure sare sozialetan jarraitzaile egiterakoan ematen duten baimena; erabiltzaileekin hartu-emana izateko, beraz, beharrezkoa da tratamendu hori (iruzkinei erantzuteko, adibidez).\nDELIKATETXEk tratatzen dituen datu pertsonal guztiak interesdunek eurek edo haien legezko ordezkariek emandakoak dira.\nWebgune honen bitartez batzen ditugun datuak webguneko inprimakien edo horretarako gaitutako helbide elektronikoaren bitartez batzen dira.\nBezeroen eta hornitzaileen datu pertsonalak zerga-administrazioari komunikatuko zaizkio, hala badagokio, legezko eta zerga-betebeharrak betetzeko, bai eta DELIKATETXEk kobrantzak (bezeroen kasuan) eta ordainketak (hornitzaileen eta langileen kasuan) kudeatzeko erabiltzen dituen finantza-erakundeei ere.\nPosta elektronikoz bidaltzen ditugun komunikazio komertzialak modu eraginkor, dinamiko eta operatiboagoan kudeatzeko eta komunikazio horien gaineko kontrol hobea izateko, MailChimp erabiltzen dugu, TheRocketScienceGroup Llc. enpresak garatutako plataforma; enpresa horrek tratamenduaren arduradun gisa jarduten du eta, Europar Batasunetik eta Europako Esparru Ekonomikotik kanpo dagoen arren, hori erabiltzeak dakarren datuen nazioarteko transferentziak ere Datuen Babeserako Erregelamendu Orokorraren 46.2 c) artikuluan jasotzen diren behar bezalako bermeak ditu (Europako Batzordeak erabakitako ereduzko kontratu-klausulak).\nBezeroen eta hornitzaileen datuak: dagokion kontratu-harremanak indarrean jarraitzen duen bitartean gordeko ditugu zure datu pertsonalak, eta behin harreman hori amaitzen denean, legezko obligazioak betetzeko beharrezkoa den epean.\nHala ere, bezeroentzako informazio komertzialaren bidalketari dagokionez, bezeroak era horretako komunikazioak gehiago ez dituela jaso nahi adierazten duen arte gordeko dira haren identifikazioko eta harremanetarako datu pertsonalak; bidaltzen diogun komunikazio bakoitzean izango du adierazpen hori egiteko aukera.\nHarremanetarako helbide elektronikoaren eta inprimakiaren bitartez batutako datuak: erabiltzaileek egiten dizkiguten kontsulten edo eskaeren kudeaketak irauten duen bitartean bakarrik gordeko dira datu pertsonalak; horrela, bada, tramitazio hori amaitu ondoren, ezabatu egingo dira datuok.\nSare sozialetako gure profilen erabiltzaileen datuak: sare sozial bakoitzaren politiken araberakoak izango dira sare sozialetan gure jarraitzaile direnen datu pertsonalak gordetzeko epeak; nolanahi ere, guk gure jarraitzaile izateari uzten dioten arte bakarrik tratatuko ditugu datuok.\nZein dira zure eskubideak, datu pertsonalak ematen dizkiguzunean?\nZure datu pertsonalak eskuratzea eskatzeko eskubidea: tratamenduaren zilegitasuna ezagutzeko eta egiaztatzeko helburuz, edozein unetan eskatu ahal izango diguzu DELIKATETXE zure datu pertsonalak tratatzen ari den baiezta diezazugula eta, kasu horretan, ze datu tratatzen ari garen, ze helbururekin, datuen jatorria, datuak gordetzeko aurreikusitako epea eta, hala badagokio, hartzaileak edo hartzaileen kategoriak zein diren jakinaraziko dizugu.\nDatuak zuzentzea eskatzeko eskubidea: zehatzak ez diren datu pertsonalak zuzen ditzagun edo osatu gabe daudenak osa ditzagun eskatu ahal izango diguzu, baita adierazpen gehigarri baten bitartez ere. Kasu horretan, datu horiek zein diren adierazi beharko diguzu zure eskaeran, baita zer zuzenketa egin behar den ere; tratamenduaren xede diren datuak zehatzak ez direla edo osatu gabe daudela egiaztatzen duen dokumentazioa ere erantsi beharko duzu.\nDatuak ezabatzea eskatzeko eskubidea (“ahazteko eskubidea”): zure datu pertsonalak ezabatu ditzagun eska diezagukezu, eta ez ditzagula gehiago tratatu, datuok batzearen arrazoi izan ziren helburuetarako dagoeneko beharrezkoak ez badira, legez kontra tratatu badira edo legezko obligazio bat betetzeko ezabatu behar badira, edo beste modu batera tratatzea ere eska diezagukezu.\nZure datu pertsonalen tratamendua mugatzea eskatzeko eskubidea: kasu honetan, DELIKATETXEk erreklamazioak egiteko edo horien aurrean defendatzeko bakarrik gordeko ditu zure datu pertsonalak, edo beste pertsona fisiko edo juridiko baten eskubideak babeste aldera, edo interes publiko garrantzitsuko arrazoiengatik.\nDatuen eramangarritasuna eskatzeko eskubidea: zure datu pertsonalak zuri edo zuk adierazten diguzun beste arduradun bati erabilera arrunteko eta irakurketa mekanikoko egituratutako formatuan entregatzea eska diezagukezu.\nTratamenduaren aurka agertzeko eskubidea: DELIKATETXEk ez ditu zure datu pertsonalak zuk adierazten diguzun moduan gehiago tratatuko, ezinbesteko arrazoi legitimoak tarteko datuok tratatzen jarraitu behar ez badugu, edo egon daitezkeen erreklamazioak egiteko edo horien aurrean defendatzeko ez bada.\nNola baliatu datuen babeserako zure eskubideez: zure eskubideez baliatzeko, idatzizko eskaera bat bidali behar diguzu, DELIKATETXE KOOP. ELK. TXIKIA enpresaren helbidera –Arrasate Etorbidea z.g., 48230 Elorrio (Bizkaia)–, edo info@delikatetxe.eus helbide elektronikora idatz diezagukezu, betiere NAN agiriaren fotokopia batekin batera.\nDELIKATETXEk eskaera guztiei erantzungo die, datu pertsonalen babesaren arloan indarrean dagoen araudiak exijitzen dituen epe eta baldintzetan.\nNola aurkeztu erreklamazioa Datuen Babeserako Espainiako Agentziaren aurrean: uste baduzu ez ditugula behar bezala tratatu zure datu pertsonalak, edo ez dizugula behar bezalako erantzuna eman datuak babesteko zure eskubideak balia ditzazun, erreklamazioa aurkez dezakezu Datuen Babeserako Espainiako Agentziaren aurrean, bere egoitza elektronikoaren bitartez, edo bere helbidean, Madrilgo (PK: 28001) Jorge Juan kaleko 6. zenbakian.\nwww.aepd.es webgunean aurkituko duzu datuen babesarekin lotutako eskubideei eta erreklamazioei buruzko informazio gehiago.\nDBEOren 32. artikuluan xedatutakoari jarraiki, arriskuarekin bat datorren segurtasun-maila bermatzeko neurri teknikoak eta antolaketa-neurriak hartu ditu DELIKATETXEk.\nSegurtasun-maila egokia den ebaluatzeko, datuen tratamenduak dituen arriskuak hartu dira kontuan, transmititutako, gordetako edo beste modu batera tratatutako datu pertsonalak ustekabean suntsitzearen, galtzearen edo aldatzearen edo datu horiek baimenik gabe eskuratzearen ondoriozko arriskuak, batez ere.\nSekretua gordetzeko eginbeharra\nDELIKATETXEk neurriak hartu ditu, bere agindupean jarduten duen eta erabiltzaileek ematen dizkiguten datu pertsonaletara sarbidea duen edozein pertsonak enpresaren jarraibideen arabera bakarrik tratatu ahal izan ditzaten bermatzeko; horrez gain, datuen gaineko dagokion sekretu profesionala mantendu beharko dute, eta mugagabea izango da betebehar horren iraupena.\nHorretarako, gure langileek enpresarekin duten lan-harremanaren ondorioz tratatzen dituzten datu pertsonalekiko eta informazioarekiko konfidentzialtasun- eta sekretu-agiria sinatu dute.\nArren eskatzen diegu erabiltzaileei irakur ditzatela adingabeek webgunea erabiltzeari buruzko politika, gure webguneko “Lege-oharra” atalean argitaratu duguna.\nCookie-ak Cookie-ak webgune jakin batzuen orrialdeetan sartzeko edo horiek bisitatzeko erabiltzen den ordenagailuaren disko gogorrean edo memorian gordetzen diren testu-fitxategi txikiak dira, erabiltzailea berriro konektatzen denean, haren lehentasunak ezagutzeko balio dutenak. Erabiltzailearen disko gogorrean gordetzen diren cookie-ek ezin dituzte han jasotzen diren datuak irakurri, ezta informazio pertsonala eskuratu eta beste hornitzaile batzuek sortutako cookie-ak irakurri ere.\nIkus webgune honetan erabiltzen diren cookie-ei buruzko informazioa “Cookie-ei buruzko politika” atalean.


Patxi Zubizarreta: "Saiatzen naiz euskara batua erabiltzen, baina irakurleentzako keinuak egiten ere bai" - Arrosa\nPatxi Zubizarreta: “Saiatzen naiz euskara batua erabiltzen, baina irakurleentzako keinuak egiten ere bai”\nHendaiako Abadia eremuan, Nekatoenea etxean, egonaldi artistikoak eskeintzen dituzte. Patxi Zubizarreta idazlea aukeratu dute egonaldi horietako batean parte hartzeko, eta ilustratzaile batekin lankidetzan proiektu bat aurrera ateratzen ari da. Ba Radiokulturako lagunek hitz egin dute horretaz Zubizarretarekin, eta elkarrizketa hori bera ekarri dugu gurera.\nPosted in ZebrabideaTagged #abadia #egonaldi #elkarrizketa #hendaia #idazle #ilustratzaile #nekatoenea #patxi zubizarreta #radiokultura\nar. Aza 3 , 2015\nGertutik hasi eta Espainiara arte aztertu ditugu udal eta foru bozak Asier Etxenikerekin\nTERTULIA: alderdi politikoen mesedetara ote daude hedabideak?\nJulio Villanueva: “Garrantzitsua da desalojora heldu aurretik babes sarea eraikitzea”\n“Bilboko mobida”-k egin dezakeen ekarpenaz hitz egin digu EHAZEko Itziar Eliasek\nPantxoa Bergara ‘Xabaltx’, ‘Loreak askatu’ diskoaz, Radiokulturan